Məzahir Pənahov: “Bələdiyyə seçkiləri ilə bağlı bəzi görüntülərə 2-3 dəfə baxmışıq” | Report.az\nMəzahir Pənahov: “Bələdiyyə seçkiləri ilə bağlı bəzi görüntülərə 2-3 dəfə baxmışıq”\nMəzahir Pənahov: “Bələdiyyə seçkiləri ilə bağlı bəzi görüntülərə 2-3 dəfə baxmışıq” “Biz ötən il dekabrın 23-də keçirilmiş bələdiyyə seçkiləri ilə bağlı görüntülərə Mərkəzi Seçki Komissiyasının üzvləri ilə birlikdə 2-3 dəfə baxmışıq”.\n11 Yanvar , 2020 17:28\n“Biz ötən il dekabrın 23-də keçirilmiş bələdiyyə seçkiləri ilə bağlı görüntülərə Mərkəzi Seçki Komissiyasının üzvləri ilə birlikdə 2-3 dəfə baxmışıq”.\n“Report” xəbər verir ki, bunu bu gün Mərkəzi Seçki Komissiyasının (MSK) iclasında MSK sədri Məzahir Pənahov bildirib.\nOnun sözlərinə görə, həmin görüntülər ciddi araşdırılıb: “Əgər ciddi məqamlar aşkarlanıbsa, bu, MSK tərəfindən nəzərə alınıb. Bələdiyyə seçkilərinin yekunları ilə bağlı qərarda da bu, əksini tapacaq”.\nMSK sədri qeyd edib ki, bəzi insanlar diqqəti daha çox sosial şəbəkələrlə tərəfdar yığmağa yönəldib: “Ümumi xarakterli narazılıq əvəzinə konkret hansı məntəqədə hansı pozuntuların olması barədə faktlar təqdim olunmalıdır. Konkret pozuntulardan danışılmalıdır. Bu, şikayət etmək üçün adi tələblərdir. Səsvermə günü səsvermə məntəqələrində olan insanlar pozuntuları müşahidə edə bilərlər. Seçki Məcəlləsinin tələbinə əsasən, pozuntu varsa, müşahidə edilməli və yuxarı seçki komissiyalarına müraciət edilməlidir. Gələcəkdə daxil olan müraciətlərdə bu məlumatlar əksini tapmalıdır. Pozuntuların kim tərəfindən müşahidə edilərək təqdim edilməsi açıqlanmalıdır, bu, qanunvericiliyin tələbidir. Yoxsa istənilən bir şəxsin bütün məntəqələrə getməsi və səsvermədə pozuntulara yol verildiyini iddia etməsi normal hal deyil”.


Davudoglu: Esede zemanet verdim, dedim ki… – Video - QEZET.Az\nDavudoglu: Esede zemanet verdim, dedim ki… – Video\nDavudoğlu: Əsədə zəmanət verdim, dedim ki... - Video\nAxar.az Teleqraf.com-a istinadən xəbər verir ki, sabiq nazir Suriyada baş tutan görüşlərdə Əsədi islahatlara dəvət etdiyini bildirib.\n2012-ci ilin avqust ayında Əsədlə təkbətək 6 saat davam edən bir görüşüm oldu. Bir niyyətim vardı: Misirdə rejim devrildi, Tunisdə devrildi, Suriyada isə biz sənin yanındayıq, amma islahatlar apar. Dedim ki, bu dalğanı keç, xalq səni sevir, biz də sənin yanındayıq. Ona zəmanət verdik”, – Davudoğlu bildirib.\n“Suriya kəşfiyyatına bağlı jurnalistlər də bəzi iddialar irəli sürürlər. Deyirlər ki, Davudoğlu gedib Əsədə bəzi şeyləri diktə edib. O 6 saatlıq görüş dövlət sənədlərində qeyd olunub. Heç nə gizli deyil”.


2021-ci il may ayının 6 və 7-də Azərbaycan xalqının Ümummilli lideri Heydər Əliyevin anadan olmasının 98-ci ildönümünə həsr olunmuş “Ekologiya və torpaqşünaslıq elmləri XXI əsrdə” mövzusunda II Respublika elmi konfransı keçiriləcəkdir.\nA5 format, hər tərəfdən 1,5 sm məsafə saxlanılmalıdır. Mətnin yazılması 11 şrift (Times New Roman), sətirlər arası interval 1 olmaqla (2 səhifədən çox olmamaqla) hazırlanmalıdır. Şəkillərin adları mərkəzdə, cədvəllərin adları isə sol kənarda qeyd olunur. Ədəbiyyat siyahısı və xülasə olmamalıdır.\nAntropogen-texnogen çirklənmə şəraitində bitən bitkilərin ekoloji xüsusiyyətləri\nHəsənov R.N., Qurbanova G.F.\nTələbata uyğun hazırlanmış tezislər 20 aprel 2021-ci il tarixinə kimi ecosoil@bsu.edu.az ünvanına göndərilməlidir.


Palitra qəzeti “Russkaya Germaniya”: “Rumın və bolqar immiqrantlar ali təhsildə yerli almanlardan geri qalmır”\n“Russkaya Germaniya”: “Rumın və bolqar immiqrantlar ali təhsildə yerli almanlardan geri qalmır”\nTarix: 23.01.2014 | Saat: 20:50:00 | E-mail | Çapa göndər\n“Alman şirkətləri riyaziyyat, informatika və təbiət elmləri sahəsində mütəxəssis olan miqrantlara maraq göstərirlər”\nAlmaniyada çıxan “Russkaya Germaniya” nəşri Almaniyada yaşayan rumın və bolqarlarla bağlı maraqlı bir yazı yazıb. Yazıda qeyd edilir: “Rumıniyanın və Bolqarıstanın Almaniyada iş axtaran hər dördüncü vətəndaşı ali təhsillidir. Kölndə Alman iqtisadiyyatı institutu bu məlumatı yaymaqla “oda yağ atıb”. Belə ki, Almaniyada olan Avropa Birliyinin daha yoxsul ölkələrinin immiqrantlarının vəziyyəti və fəaliyyəti ilə bağlı məsələ olduqca aktual və həssas hesab edilir. Bu məsələ Almaniyaya gələn bu cür immiqrantların alman sosial yardımı alması ilə bağlıdır. Cari ilin başlanğıcında Bolqarıstan və Rumıniya vətəndaşları üçün Almaniyanın əmək bazarında leqal fəaliyyət göstərmək üçün sonuncu məhdudiyyət də aradan qaldırılıb.\nDigər tərəfdən, Avropa Birliyi çərçivəsində hərəkət sərbəstliyi daha rifahlı Avropa cəmiyyətlərində sosial sistemin potensial yüklənməsi qorxusunu yaratmış olur.\nƏsas məsələ yeni gələnlərin ölkənin müəssisələrini işçi əlləri ilə təmin edib-edə bilməməsidir. Bunun çatışmazlığından şirkət rəhbərləri və lobbistlər daim dəm vurur. Yoxsa bu cür gəlmələr “sosial turizm”dən xoflanan cəmiyyət üçün yükə çevriləcəklər?\nAlman iqtisadiyyatı institutunun mütəxəssislərinin fikrincə, bu barədə müzakirələri başqa məcraya keçirmək lazımdır. Burada gələnlərin peşə ixtisaslaşması səviyyəsini nəzərə almaq lazımdır. Sosioloqlar bu barədə belə bildiriblər: “Bolqarıstan və Rumıniyadan Almaniya Federativ Respublikasına gələnlər arasında ali təhsillilərin payı 25 faizdir.\nÜmumiyyətlə isə Almaniyada yaşayan əcnəbilər arasında ali məktəb diplomu ilə özünü öyə bilənlər cəmisi 19 faiz təşkil edir. Bununla bərabər, yerli almanların cəmisi 29 faizi ali təhsillidir. Bu isə o deməkdir ki, Rumıniya və Bolqarıstandan olan immiqrantlar demək olar ki, ali təhsilə malik olmaqda almanlardan dala qalmırlar. Alman innovasiya şirkətlərinə xüsusi pozitiv impuls ölkəyə riyaziyyat, informatika və təbiət elmləri sahəsində mütəxəssis olan ali təhsilli miqrantların axınıdır.\nBu ixtisaslara aid diplomlara Almaniyaya gələnlərin cəmisi 10 faizi sahibdir. Bolqarıstan və Rumıniyadan gələn immiqrantların isə 8 faizi bu ixtisaslara aid diplomların yiyələridir. Almaniya əhalisinin isə 6 faizi bu sahəyə aid diplomlara yiyələnə bilib.\nAlman iqtisadiyyat institutunun araşdırması həm də Almaniyada ağır demoqrafik situasiyanın mənfi təsirinin azalması ilə bağlı dəlil ortaya çıxarıb. Bu isə gəlmələrin axını ilə bağlıdır. Yeni əmək resursları həm də alman iqtisadi potensialını artırmağa qadirdir. Bu isə öz növbəsində dövlət büdcəsi və kommuna büdcələri barədə fikir yürütməyə imkan verir.


Xarici İşlər Nazirliyinin diqqətinə! - “DQR” beynəlxalq sərgiyə hazırlaşır\n16:49 5 Yanvar 2015\nDağlıq Qarabağ erməniləri bu il fevralın 9-13-də keçiriləcək “Prodekspo” sərgisində iştirak edəcək. Bu barədə xəbəri Dağlıq Qarabağ ermənilərinin kənd təsərrüfatına cavabdeh olan Andranik Xaşatryan verib.\nİlk baxışda bu xəbəri erməni tərəfinin növbəti təbliğat cəhdi hesab etmək və fikir verməmək də olardı. Amma məsələ ciddidir və doğurdan da “DQR” beynəlxalq sərgiyə hazırlaşır. Əslində bunun arxasında iki mühüm istək dayanır:\nBirincisi, ermənilər Dağlıq Qarabağı müstəqil beynəlxalq subyekt kimi tanıtmaq istəyir.\nİkincisi, Dağlıq Qarabağın məhdud iqtisadi potensialını imkan dairəsində reallaşdırmağa cəhd edilir.\nAvrasiya iqtisadi məkanına inteqrasiya\nAndranik Xaşatryan News.am saytına verdiyi müsahibəsində bildirib ki, artıq Qarabağın məhsullarını sərgidə nümayiş etdirmək üçün pavilyon sifariş verilib:\n“Avrasiyaya inteqrasiya Artsax üçün birmənalı geniş imkanlar açır. Bu, çox iri bazardır. Və biz öz fəaliyyətimizi konkretləşdirməliyik ki, bu sərgidə daha yaxşı təmsil olunaq. Bu isə bizim fermerlərimizin məhsullarına istehsalçıların marağını artıracaq”.\nYuxarıda deyildiyi kimi, Dağlıq Qarabağ erməniləri məhdud iqtisadi potensialdan maksimum dərəcədə yararlanmaq istəyir.\nAmma Andranik Xaşatryanın Avrasiya məkanına inteqrasiyadan danışması diqqətdən qaçmamalıdır. Söhbət yanvarın 1-dən fəaliyyətə başlayan “Putin İttifaqına” inteqrasiyadan gedir.\nUnutmamısınızsa, bu ittifaq barədə ilkin razılaşma əldə olunan toplantıya Azərbaycan prezidenti İlham Əliyevin məktubu soyuq duş effekti yaratmışdı. Ermənistan prezidenti Serj Sarkisyan müxtəlif izahatlar vermək məcburiyyətində qalmışdı.\nMəktubun məğzi ondan ibarət idi ki, İlham Əliyev Ermənistanın sözügedən ittifaqa və iqtisadi məkana Dağlıq Qarabağı işğal altında saxlayaraq daxil olmasını qeyri-mümkün hesab etmiş və bunu beynəlxalq hüququn pozulması kimi qiymətləndirmişdi.\nSarkisyan isə bundan sonra bildirmişdi ki, Dağlıq Qarabağ Ermənistanın tərkib hissəsi deyil.\nAmma fevral ayında Moskvada keçirilməsi nəzərdə tutulan “Prodekspo” sərgisinin gündəliyi və iştirakçıları ilə tanışlıq tamam başqa bir reallığın ortada olduğunu göstərir.\nSözügedən sərgini kifayət qədər pristijli hesab etmək olar. Çindən Uruqvaya, Argentinadan Fransaya, Cənubi Afrika Respublikasından Almaniyaya qədər dünyanın əksər ölkələrinin iştirak edəcəyi sərgidə hətta Ukrayna təmsilçiləri də olacaq. Dondurma istehsalçısı olan “Yuka-İnvest” iki ölkənin müharibə vəziyyətində olmasına baxmayaraq sərgiyə qatılacaq.\nAzərbaycanı sərgidə geniş istehsal çeşidinə malik “Gilan” Holdinq, “Ulduz” və “Bahar” kimi qənnadı məmulatları istehsalçıları, “Abşeron-Şərab” və digər şirkətlər təmsil edəcək.\nErmənistan bu sərgidə 5-6 şirkətlə təmsil olunacaq. Ermənistanın adından iştirak edəcək şirkətlərdən biri “Artsax Brendi Kompani” QSC olacaq.\nBəli, “Artsax Brendi Kompani”.\nSpirtli içkilər istehsal edən bu şirkət məhsullarını 2-ci zal, 5-ci pavilyonda nümayiş etdirəcək. Artıq sözügedən şirkətin adı iştirakçılar siyahısına salınılb.\n“Artsax Brendi Kompani”\nAzərbaycan mediası Rusiya bazarında Dağlıq Qarabağda istehsal olunmuş spirtli işkilərin satıldığı barədə vaxtaşırı informasiyalar verir. Bəli, “Artsax” adı ilə satılan məhsullar məhz bu şirkətə məxsusdur.\nMəsələnin maraqlı cəhəti şirkətin mallarını xarici bazara çıxarmaq üçün istifadə etdiyi hüquqi labirintdir.\nTəbiidir ki, Azərbaycanın məlum reaksiyasını bilən istənilən şirkət Dağlıq Qarabağı təmsil edən hanısa Səhmdar Cəmiyyətlə ticarət aparmaz. Amma fakt odur ki, bu ticarət dövriyyəsi var və “Artsax Brendi Kompani” beynəlxalq sərgidə iştirak etməyə də hazırlaşır.\n“Artsax Brendi Kompani” meyvə araqları istehsal edir. Tut, zoğal, armud, şaftalı, ərik, alma və sair meyvələrdən hazırlanmış araqlar əsasən Ermənistan və Rusiya bazarına çıxarılır. Birmənalı demək olar ki, Dağlıq Qarabağ erməniləri bu işin özəlliklərini yaxşı bilir.\nİndi bu məhsulların daha geniş arealdakı bazarlara çıxarılması ermənilərin qarşısında bir məqsəd olaraq dayanıb.\nBəs bu səhmdar cəmiyyət öz məhsullarını necə realizə etməyi planlaşdırır?\nAxı Dağlıq Qarabağ bir subyekt kimi tanınmayıb. İstənilən özünə hörmət edən və çıxarını fikirləşən ölkə və elə şirkət də Dağlıq Qarabağı təmsil edən bir müəssisə ilə əlaqə qurmaq istəməz. Əks təqdirdə Azərbaycan kimi bir tərəfdaşı itirmək təhlükəsi yarana bilər.\nOnu da diqqətinizə çatdırım ki, “Artsax Brendi Kompani” Qapalı Səhmdar Cəmiyyətinin rəsmi saytında hüquqi ünvan və digər koordinatlar göstərilməyib. Təbiidir ki, bu, potensial müştəriləri qaçırtmamaq üşün və əlavə söz-söhbət yaratmamaq üçün edilir.\nAmma bir qədər dərin araşdırma zamanı “xoruzun quyruğu görsənir”.\n“Artsax Brendi Kompani” Qapalı Səhmdar Cəmiyyəti öz məhsullarını Rusiya bazarında realizə etmək üçün “Artsax-Rus” törəmə şirkəti yaradıb.\nBu şirkətin hüquqi ünvanı Moskvadadır. Deməli, Moskvada qeydiyyatdan keçib. Şirkət Moskvada qanunvericiliyə uyğun sərbəst fəaliyyət göstərir. Bunun üçün həm federal səviyyədə, həm də Moskva administrasiyası tərəfindən müvafiq lisenziya da alıb.\nRəsmi saytda da verilən məlumatlardan görsənir ki, “Artsax-Rus” “Artsax Brendi Kompani” ASC-də istehsal olunan içkilərin Rusiya bazarında satışını təşkil edir.\nAmma perspektiv planda digər ölkələr də olduğundan və bu ölkələrlə “Artsax-Rus” adı altında ticarət əlaqələrinin qurulmasının asan olmayacağını başa düşən erməni tərəfi daha bir ofşor şirkət qeydiyyatdan keçirib.\nKiprdəki ofşor şirkət\nOfşor şirkət Kiprdə qeydiyyatdan keçirilib. TRABULI INTERNATIONAL TRADE COMPANY LIMITED adı ilə Kiprdə qeydiyyatdan keçən şirkətin hüquqi ünvanı Kiprin Laranka şəhərindədir.\nOfşor şirkətin əsas məqsədi Artsax brendi ilə istehsal edilən spirtli içkilərin Avropa İttifaqı, Şərqi Asiya və MDB dövlətlərində satışını təşkil etməkdir.\nTRABULI INTERNATIONAL TRADE COMPANY LIMITED “Artsax-Rus” şirkətinin yeganə təmsilçisi statusuna da malikdir.\nDağlıq Qarabağın ticarət dövriyyəsi\nBeləliklə, Dağlıq Qarabağ erməniləri öz istehsal etdiyi məhsulu beynəlxalq sərgidə nümayiş etdirmək istəyir.\nOnlar yuxarıda göstərilən labirint vasitəsi ilə mallarını istənilən ölkəyə sata da bilərlər. Ofşor şirkət vasitəsi ilə reallaşdırılacaq sövdələşmələr təbii ki, gözdən yayına bilər və bu mexanizm əslində Azərbaycan tərəfinin diqqətindən kənarda qalmaq üçün düşünülüb.\nBelə bir mexanizm işə düşəcəyi təqdirdə ermənilər Azərbaycanın strateji xətti kimi gündəlikdə olan “iqtisadi təcrid”dən yayınmaq üçün imkan qazanmış olacaq.\nSözsüz ki, bunun qarşısı alınmalıdır.\nBu yerdə son günlər qondarma rejimin “baş naziri” Araik Aritunyanın Dağlıq Qarabağın ticarət dövriyyəsi ilə bağlı dediklərini yada salmaq yerinə düşərdi: “Biz hər bir imkandan istifadə edib bütün ölkələrlə ticarət əlaqəsi yaratmaq istəyirik”.\nQeyd edim ki, Araik Aritunyan onu da bildirib ki, “DQR”in Ermənistan və Rusiyadan başqa, Çin və Böyük Britaniya kimi dövlətlərlə də ticarət dövriyyəsi var.\nBütün bunların qarşısını almaq üçün isə Azərbaycan hökuməti müəyyən addımlar atmalıdır.\nİlk növbədə Xarici İşlər Nazirliyi.\nElmar Məmmədyarov, Şahin Mustafayev və Polad Bülbüloğlu\nİndiki halda isə Moskvada keçirilməsi planlaşdırılan sərgidə “Artsax Brendi Kompani”nin iştirakına imkan verməmək lazımdır.\nBunun üçün ilk növbədə Azərbaycan Respublikasının Xarici İşlər Nazirliyi fəaliyyətə keçməlidir. Elmar Məmmədyarov ATƏT-in Minsk Qrupunun həmsədri olan bir dövlətin paytaxtında belə bir təxribata yol verilməsinə ciddi təpki göstərməlidir.\nBu məsələdə Azərbaycan Respublikasəının İqtisadiyyat və Sənaye Nazirliyi də öz sözünü deməlidir. Məsələ ondadır ki, bu tip sərgilərdə Azərbaycan dövlətinin maraqlarının gözlənilməsi və təbliği özəl şirkətlərlə yanaşı, İqtisadiyyat və Sənaye Nazirliyinin də prioritetlərindəndir.\nBuna görə də iqtisadiyyat və sənaye naziri Şahin Mustafayev öz sözünü ən sərt formada deməlidir. Xatırladım ki, Şahin Mustafayev erməni auditoriyasına yaxşı tanışdr. Onun haqqında uşaqlıq dosti Tatul Hakopyan ötən il film də çəkmişdi.\nAmma daha sərt reaksiya yəqin ki, Azərbaycan Respublikasının Rusiya Federasiyasındakı səfirliyindən gələcək. Çünki səfir Polad Bülbüloğlu bu məsələlərdə həmişə öz mövqeyi ilə seçilib. Cənab səfirin ata-baba yurdunda qurulmuş qondarma rejimin əl-qolunu sallayıb beynəlxalq sərgidə sərbəst iştirak etməsinə mane olmaq üçün yəqin ki, Polad Bülbüloğlu diplomatik missiyasının ona verdiyi imkanlardan və şəxsi nüfuzundan istifadə edəcək.\nMən isə bir jurnalist olaraq mövcid faktın bütün xırdalıqlarını diqqətinizə çatdırdım. Söz sizindi, cənablar.\nXarici İşlər Nazirliyinin diqqətinə DQR beynəlxalq sərgiyə hazırlaşır


Alfonso Dominges: "Rəqibim Olimpiya çempionu olsa da, rinqə qələbə üçün çıxacağam"\n19:14, 22 Oktyabr 2021\n31 İyul, 11:35 Sosial mediada paylaşın:\n"Olimpiadaya ciddi hazırlaşmışam. Hər gün məşq edirdim. Özüm üçün medalı təmin etdiyim üçün çox sevinirəm. Artıq iki medalımız var. Birini mən qazanmışam. Azərbaycanı çox sevirəm. Özümü çox yaxşı hiss edirəm".\nBunu Azərbaycan boksçusu Alfonso Dominges (81 kq) “Tokio-2020” Yay Olimpiya Oyunlarında yarımfinala vəsiqə qazandığı qarşılaşmadan sonra verdiyi müsahibədə deyib. 1/4 finalda türkiyəli boksçu Bayram Malkana qalib gələrək ən azı bürünc medalı təmin edən idmançı deyib: “Döyüş zamanı hakimə bildirdim ki, rəqib başını çox aşağı əyir. Belə olan halda döyüşə bilmirəm. Belə olduqda hətta uduza da bilərdim. Ona görə əsəbi idim. Çünki döyüşmək istəyirdim”.\nFinala gedən yolda kubalı Arlen Lopeslə qarşılaşacaq boksçu rinqə qələbə üçün çıxacağını söyləyib: “Məqsədim qızıl medal qazanmaqdır. Rəqibim Olimpiya çempionu olsa da, rinqə qələbə üçün çıxacağam”. Qeyd edək ki, A.Domingesin A.Lopes ilə yarımfinal görüşü avqustun 1-də olacaq.


Məşhur aparıcını zibil paketinə saldılar – FOTO | 1news.az | Xəbərlər\nMəşhur aparıcını zibil paketinə saldılar – FOTO\n7 Noyabr saat 15:26 ~ 2 dəqiqəlik oxu 825\nŞou biznesdə bunu da etdilər. Məşhur aparıcı Vüsalə Əlizadə əyninə “zibil” paketindən paltar geyindi.\n1news.az-ın BAKU.WS-ə istinadən verdiyi xəbərə görə, hər zaman öz qeyri-adi layihələri ilə tanınan, köhnə video kasetlərin lentindən, karandaşlardan, saman çöplərindən, düymələrdən, sancaqlardan, kağızdan və s. paltarlar hazırlayan modelyer Şəlalə Maqsudova bu dəfə tullantı paketlərindən eksklyuziv geyimlər yaratdı.\nMaqsudovanın tullantı paketlərindən hazırladığı biri birindən özəl və fərqli paltarları isə məşhur tele-aparıcı Vüsalə Əlizadə çəkinmədən əyninə geyinib kamera qarşısına çıxdı. “Zülmət mələyi” adlı fotolayihənin üzərində Şəlalə Maqsudova yenə öz sadiq dostları ilə çalışıb.\nQeyd edək ki, obrazın qrimi hər zamanki kimi, stilist –vizajist Nura Babayevaya, fotoları isə fotoqraf Araz Bağırova aiddir. Maraqlıdır, görəsən zibil paketindən geyim hazırlamaq Şəlalə Maqsudovanın hardan ağlına gəlib? Yoxsa, o bu geyimi ilə yeni bir ultimatum göndərmək iddiasındadır? Suallarımıza modelyer belə cavab verdi:\n“Bilirsiz, mən hər layihəmi nədənsə ilhamlanıb yaradıram, heyatda baş verən hər şeyə münasibətimi hazırladığım geyimlərlə bildirirəm. Bu dəfəki şüarım isə hər eybəcərlikdə gözəlliyi görməyi bacarmağı, gözəllikdə eyib axtarmaq əvəzinə, gözəl görməyi bacarmağı təbliğ etmək istəyirəm. Son zamanlar insanların sosial şəbəkədə aqressiv olmaları, tanınmışlara təhqir və tənqid yazmaları məndə insanlara qarşı bu fikiri yaratdı.\nMəhz “zibil” paketlərindən geyim hazırlamağımda bunu demək isəyirəm ki, baxın, tullantı paketinə siz lazımsız əşyalarınızı, köhnə, çirkli nə varsa atırsiz içinə və onu Balaxanı zibilliyinə göndərirsiz, amma mən ondan gözəllik yarada bildim. Siz də hər çirkinlikdə bir gözəllik görün, gözəlliyi, yaxşılığı özünüz tapın. Onu da deyim ki, bu layihəmdən sonra daha bir yeni fotosessiya ideyam var. Onu da çox məşhur en cazibədar aparıcı ilə etmək fikrim var. O layihənin də sizi çox təəccübləndirəcəyinə inanıram”.\nBakıda bir ərin iki arvadı bir otaqda yaşayır: Məni başqa kişi ilə… - VİDEO\n“Qırmızı kitab”a düşən heyvan əti Bakı restoranında - VİDEO\n“Azəri Vandam”ı döyüblər\nAzərbaycanlı müğənninin həmcinsi ilə öpüşdüyü kadrlar yayıldı – VİDEO\nƏr qapını gec açan arvadından şübhələndi, məşuqunu eyvanda bıçaqladı\nAvtobusu saxlamadığı üçün sərnişin sürücünü döydü – FOTO – VİDEO


Azərbaycanda yayılan virus "Honkonq qripi"dir: Ölüm ehtimalı yüksəkdir |\nAzərbaycanda yayılan virus “Honkonq qripi”dir: Ölüm ehtimalı yüksəkdir\n9, Yanvar, 2017\n“Azərbaycanda yayılan virus H3N2-dir”. Bu haqda Modern.az-a məlumat verən tanınmış həkim, professor Adil Qeybulla deyib ki, bu A virusunun bir formasıdır. А (H3N2) Honkonq qripi adlanır:\n“Bu virus kifayət qədər ağır, kliniki gedişə malikdir. Həm yuxarı tənəffüs yolları infeksiyalarına, həm də yayılan qrip infeksiyasına “sezon qripi” deyirlər. Həmişə payız və qış fəsillərində bu cür hallar müşahidə olunur. Təbii ki, bu il virusa yoluxma halları daha çoxdur”.\nProfessor bildirib ki, virusun epidemiya olması barədə Ümumdünya Səhiyyə Təşkilatının (ÜST) rəsmi məlumatı olmalıdır:\n“Amma məsələ burasındadır ki, bunun qrip epidemiyası olması barədə Ümumdünya Səhiyyə Təşkilatının (ÜST) məlumatı ortada yoxdur. Bu, sadəcə olaraq Rusiya və Azərbaycanda ortaya çıxan məlumatdır. Bu virusun yoxlanması üçün laborator müayinələrin nəticələri ortada yoxdur. Ona görə də, bəzi şeylər hələ də müəmmalı qalır”.\nQripə laqeyd münasibət ağır fəsadlara yol açır\nBununla belə həkim deyib ki, vətəndaşlar virusun hansı növünün olmasını gözləməli deyil:\n“Səhiyyə Nazirliyinin laboratoriyalarında bu məsələlər həll olunmayıb. Ortaya hər hansı məlumat qoymurlar. Ümumiyyətlə, qripə qarşı Azərbaycanda həmişə sayğısız münasibət olur. Həmişə də onun əziyyətini insanlar çəkir. Bütün bunlara rəğmən, hər bir şəxs profilaktik tədbirlərini görməlidir”.\n“Azərbaycanda H3N2 virusundan ölənlər var”\nA.Qeybulla nazirlik tərəfindən rəsmi məlumat verilməsə də, hazırda yayılan H3N2 virusundan ölənlərin olduğunu istisna etmir:\n“Keçən il də Azərbaycanda qripdən dünyasını dəyişən insanlar olub. Rəsmi statistikada öz əksini tapmasa da, bu fakt bizə məlum idi. Ağ ciyərin pnevmoniyası, yuxarı tənəffüs yollarının iltihabı, ağ ciyər ödemi kimi çox sayda xəstəliklər məhz qrip infeksiyası fonunda ağırlaşır, bəzən də ölümlə nəitcələnir. Builki virusdan da ölənlər var. Amma rəsmi olaraq açıqlanmır”.\nHəkim qripin profilaktikası üçün aşağıdakıları məsləhət görüb:\n1. Cuna maskalardan istifadə etməli (ictimai nəqliyyatda, işdə, kütləvi toplantı\n2. Şəxsi gigiyena tədbirlərinə riyaət etməli: əlləri tez-tez sabun və isti su ilə yumalı\n(xüsusilə yeməkdən öncə);\n3. Qapı dəstəyinə, sürahiyə, idarəetmə pultuna və s. əşyalara əl vurduqdan sonra\n5. Virus əleyhinə vaksinasiya;\nQripə yoluxduqdan sonra:\n1. Yataq rejiminə keçməli;\n2. Çoxlu ilıq maye qəbul etmək;\n3. Cuna maskalardan istifadə etməli;\n4. İstifadə edilən dərmanlar: Antiqrippin, Amantadin, Remantadin, Arbidol,\nTamiflu, Relenza, Zanamivir. Bu dərmanlar virusun yayılmasına müqavimət\ngöstərir. Onları qrip əlamətləri başlayandan 48 saat sonra atmalı. Təcrübə göstərir\nki, onlar ağırlaşmaları azaldır və xəstəliyin ömrünü qısaldır.\n6. Həkim təyinatı.\nDollar niyə ucuzlaşır?\n14, Aprel, 2017\nQüdsi Osmanov Məmmədyarovun müavini olacaq\n1, Avqust, 2017\nAzərbaycanlı gənc skinhedləri şil-küt etdi -VİDEO\n7, Yanvar, 2017


Azərbaycan dəyərləri qitələri fəth edir\nMultikulturalizmin Azərbaycan səviyyəsi Amerikada dərin təəssürat doğurur\nBu günlərdə Amerika Sefard Federasiyasının icraçı direktoru Ceyson Qubermanın rəhbərlik etdiyi nümayəndə heyəti Bakı Beynəlxalq Multikulturalizm Mərkəzinin (BBMM) qonağı olub. Bu gəliş təsadüfi səfər variantı deyil. Çünki, artıq neçə illərdir ki, Azərbaycanda keçirilən Bakı Humanitar Forumu, Mədəniyyətlərarası Dialoq Forumu kimi tədbirlər ölkəmizi beynəlxalq multikulturalizm mərkəzi kimi tanıdır. Bu gün multikultural dəyərlər sistemi Azərbaycanda dövlət siyasətinə hopub və bu, ictimaiyyət tərəfindən verilən sosial sifariş statusunu daşıyır. Çünki bu, azərbaycanlıların adi, normal həyat tərzidir.\nAzərbaycanın indiyədək keçirdiyi bütün beynəlxalq miqyaslı tədbirlər ölkəmizin böyük təskilatçılıq işi ilə bərabər, həm də ona görə uğur qazanıb ki, cəmiyyətimizdə irqi, milli, dini fərqlərlə yanaşmalara qəti şəkildə yol verilmir və humanitar, bəşəri prinsiplər birmənalı şəkildə üstünlük mövqedədir. Ölkəmizdə həyata keçirilən uğurlu daxili və xarici siyasət nəticəsində multikulturalizm Azərbaycanın dövlət siyasətinə və həyat tərzinə çevrilib. Azərbaycanda tolerantlıq - irqi, milli, dini və bəşəri müstəvidə müxtəlifliyin vəhdəti kimi bu günün yerli və qlobal tələblərinə cavab verir. Dərin təhlildə tolerantlıq Azərbaycan xalqının inkişaf etdirdiyi demokratik dəyər səviyyəsinə yüksəlib.\nAmerikalı qonaqlar BBMM-in fəaliyyəti, həyata keçirilən layihələr və ölkəmizdə uğurla davam etdirilən multikultural mühitin mahiyyəti ilə ətraflı tanış olublar. Prezident İlham Əliyev multikulturalizmin qorunub saxlanmasına böyük önəm verir. Azərbaycanda tolerantlıq mühitinin hazırkı səviyyəyə gəlib çatması dövlətimizin başçısının apardığı siyasətin, dinindən, dilindən və milli mənsubiyyətindən asılı olmayaraq hər bir vətəndaşımıza bərabər münasibətinin nəticəsidir. Multikulturalizm Azərbaycanda dövlət siyasətidir, həyat tərzidir. Azərbaycan öz multikultural və tolerant yaşam tərzi ilə dünyaya nümunədir. Azərbaycan dövlətinin həyata keçirdiyi tolerantlıq siyasəti ölkəmizdə yaşayan etnik və dini icmalar arasında dostluğun və qardaşlığın daha da möhkəmlənməsinə zəmin yaradır. Azərbaycançılıq məfkurəsinə uyğun olaraq tolerantlığın və mədəni, dini, linqvistik müxtəlifliyin qorunmasını təmin etmək məqsədilə Azərbaycan multikulturalizmi fənni dünyanın iyirmiyə yaxın universitetində tədris olunur. BBMM-in doqquz ölkədə filialı var.\nÖlkəmiz sivilizasiyalararası dialoq məsələsində özünün tarixi missiyasını uğurla davam etdirir. Bununla bağlı dünyada böyük nüfuza malik olan siyasət, elm, din xadimlərinin, tanınmış beynəlxalq ekspertlərin iştirakı ilə paytaxtımız Bakı şəhərində əhəmiyyətli beynəlxalq tədbirlər keçirilir, qlobal miqyaslı məsələlərə dair ciddi müzakirələr aparılır, bəşəriyyətin bu gününü və gələcəyini maraqlandıran önəmli nəticələr əldə olunur. Digər tərəfdən, Azərbaycan mədəniyyətlərarası dialoqun praktiki nöqteyi-nəzərdən gücləndirilməsi işinə də öz töhfəsini verir. Ölkəmiz bütün dünyanı humanizm dəyərlərinə sədaqətli olmağa səsləyir.\nPrezidenti İlham Əliyev daim azsaylı xalqlara, milli-dini azlıqların nümayəndələrinə həssaslıqla yanaşır, onların problemlərinin həlli üçün bütün lazımi tədbirləri həyata keçirir. Dövlət başçısı respublikada bütün milli və dini azlıqların birgəyaşayışı üçün kifayət qədər tolerant mühitin olduğunu məmnunluqla bildirir. Əhalisinin tərkibi etnik, dini və məzhəb baxımından zəngin olan Azərbaycanda indiyədək dini və milli zəmində heç bir qarşıdurma baş verməyib. Ölkədə rəsmi şəkildə 600-ə yaxın islam, 40-a qədər qeyri-islam təmayüllü dini icma, eyni zamanda 11 kilsə, 6 sinaqoq fəaliyyət göstərir. Mövcud milli-mədəni müxtəliflik və etnik-dini dözümlülük mühiti Azərbaycanı çoxmillətli, çoxkonfessiyalı ölkəyə çevirmiş, dünya miqyasında mədəniyyətlərarası dialoqun möhtəşəm nümunəsi etmişdir.\nAmerika Sefard Federasiyasının icraçı direktoru Ceyson Quberman rəhbərlik etdiyi nümayəndə heyəti bir sıra qurumlarda, eləcə də bölgələrdə yaşayan yəhudi icmasının nümayəndələri ilə görüşlər keçirəcək, ölkəmizdə mövcud olan multikultural mühit, xalqımızın tolerantlıq ənənələri ilə yaxından tanış olacaqlar.


"Avrohom" yangini: ziyani kim odemelidir? – Deputat - QEZET.Az\n“Avrohom” yangini: ziyani kim odemelidir? – Deputat\n“Avrohom” yanğını: ziyanı kim ödəməlidir? - Deputat\nBir müddət əvvəl də “Diqlas” Ticarət Mərkəzi yanmışdı və Prezident İlham Əliyev sahibkarların düşdüyü vəziyyəti nəzərə alaraq, zərərçəkənlərə dövlət tərəfindən yardım göstərilməsini tapşırdı. Ancaq hər bir obyekt sahibi bilməlidir ki, müəssisəni sığorta etdirmək lazımdır.\nQEZET.AZ xəbər verir ki, bu sözləri deputat Vahid Əhmədov “Avrohom” (EuroHome) ticarət mərkəzinin yanması və sahibkarların üzləşdiyi çətinliklə bağlı “Yeni Müsavat”a danışarkən deyib.\nDeputat bildirib ki, Azərbaycanda kifayət qədər sığorta şirkəti var və obyektlər sığorta olunmalıdır:\n“Bir yandan pandemiya dövrünün problemləri meydana gəlib, bir yandan neftin dünya bazarında qiyməti kəskin ucuzlaşıb. Belə bir şəraitdə dövlətin “Avrohom” ticarətçilərinin məsələsini üzərinə götürməsi çətindir. Obyekt sahibi özü fikirləşməlidir ki, camaatın pulunu ödəsin. Başa düşürəm ki, insanlar çətin vəziyyətlə üzləşib, iş qurublar, indi əmlakları yanıb. Amma obyekt sahibi bilməlidir ki, sahibkarları dövlətlə üz-üzə qoymaq olmaz. Vaxtında obyekt tikmisən, pul qazanmısan – sığorta eləməlisən və indi həmin adamlara kömək göstərməlisən”.


18 Avqust 2017, 17:48 (GMT +4)\nBakı, 18 avqust, SalamNews, Ş.Nəzərli. Fotoqrafiya sənəti yaradıcı prosesdir. Bu sahədə yaradıcılıq və kommersiya balansı qorunmalıdır.\nSalamNews xəbər verir ki, bu sözləri “Sputnik Azərbaycan” portalının Multimedia Mətbuat Mərkəzində Azərbaycanda fotoqrafiya sənətinin vəziyyəti ilə bağlı mətbuat konfransı zamanı Azərbaycan Fotoqraflar Birliyi (AFB) idarə heyətinin üzvü Rüfət Abas səsləndirib.\nMətbuat konfransında AFB Mirnaib Həsənoğlu ölkədə fotoqrafiya sənətinin tarixi barədə məlumat verib. Qeyd olunub ki, müxtəlif dövrlərdə fotoqrafiyada fərqli mövzular ön plana çəkilib. Təbliğat xarakteri daşıyan bu fotolar əks etdirdiyi dövrün tələbinə uyğun yaradılıb. 1998-ci ildə isə Azərbaycan Fotoqraflar Birliyi yaradılıb. Birlik fotoqrafiyanın inkişafına təkan vermək məqsədilə təsis edilib.\nKonfransda mütəmadi olaraq foto sərgilərinin keçirildiyi, treninq və ustad dərslərinin təşkil edildiyi, fotoqrafların yerli və beynəlxalq müsabiqələrdə iştirak etdiyi diqqətə çatdırılıb.\nÖlkədə fotoqrafiya məktəbinin, fotoqrafiya sənətinin tənqidçisi, sənətşünası və tarixçisinin olmadığını nəzərə çatdırılıb. Fotoqrafların beynəlxalq qrant layihələrinə az maraq göstərdikləri bildirilib.


64579 | 2022-06-02 15:55\nKüçədən dalana dönüb beş-on addım gedib də darvazanı açırsan, aşağı meyllənmiş yoldan həyətə enirsən. Həyət küçədən aşağıda yerləşirdi. Enib kürsülü evə girirsən. Xudmani bir ev idi. Evin arxa tərəfində də bağça vardı. Çox baxımlı bağ demək olmazdı. Qayınatam həyət təsərrüfatına qulluq etməyi sevən biri deyildi (Oğlu da elədi. Hətta nəvələri də)... Güclü yağış yağanda küçədə göllənmiş su üzüaşağı tökülürdü həyətə. Həyətin lap bu başında daxal (anbar kimi bir şey) vardı. Darvazaynan üzbəüz. Rəhmətlik kişi orda dayanıb yağışa, axıb gələn suya tamaşa edirdi. Az danışan, amma danışanda bütün təfərrüatlara varan insan idi. Ömrü boyu bərəkətli Qarabağ bölgəsində böyük təsərrüfatlara rəhbərlik etməsinə rəğmən, həyətinə qulluq etməyi sevməzdi. Evə qayıdan kimi əli cibində həyətdə-bacada fırlanardı. Ancaq fırlanardı. İş görməyi sevməzdi. Səhər 6-da evdən çıxıb düz axşam 6-da evdə olurdu. Evdən kənar həyatı da, dostlarıyla yeyib-içməyi sevməzdi. Yəni mən belə görmüşdüm. Deyirdilər ki, hər zaman da belə olub. Səkkiz övladı vardı. Oxutmuşdu hamısın. Diplom vermişdi, yəni. Amma əsil savad Aqilə nəsib olmuşdu. Kişi elə bil bütün gücünü ona sərf etmişdi. Canına qulluq etməyi, dadlı yeməyi sevərdi. Süfrəsi bol, açıq olardı. Həmişə qonaq-qaralı olurdu evi. Öz qohumları Ağcabədinin kəndində yaşayırdı, evdə həmişə gördüklərim xanımının əzizləri olurdu. Yəni mən belə görmüşdüm. Savadlı, ziyalı, oxumuş biri idi. Rahatlıqla siyasətdən də, ədəbiyyatdan da, tarixdən də danışmaq olurdu onunla. Gözlərinin dərinliyində də bir nisgil vardı ...\nVə evdə ümumiyyətlə, evin qorxub-çəkindiyim qadın kəsimindən fərqli olaraq, söz deyə biləcəyim yeganə adam idi.Yəni istisna idi mənim üçün. İsti, doğma, qayğıkeş insan idi. Bilirdim ki, sözlərim yozulmayacaq, sözlərimin başına ip salınmayacaq. Qadın kəsimi isə məni sevmədi. Heç mən də onları sevmədim deyə bilərəm. Aramızda həmişə bir divar oldu. Mən onlar üçün kasıb şair qızı oldum həmişə. Onlara yad şəhərli qızı. Doğma ola bilmədik. Bəlkə indiki yaşımın müdrikliyindən başqa cür yanaşa bilərdim hər şeyə. Uşaq idim axı... Amma qadınların böyüyü də eyni davranırdı... O inciklik indiyə qədər yaşayır içimdə. Nəsə acı bir söz eşitməmək üçün ya həyətin arxa tərəfində gizlənirdim, ya da otaqların bir küncündə kitablarla qurdalanırdım. Deyirdilər İradə rus kimi bir şeydi – söhbət-zad eləyə bilmir. Axtarın görün hardadı, əlində kitab...\nİndi bu "rus” sözü mənə elə məzəli gəlir ki... İndi xatırlayıram tez-tez o günləri.\nBelə incik günlərin birində dolabın çəkməcələrini açıb şəkilləri yerbəyer eləmək istəyirəm. Yuxum ərşə çəkilib. Hamı da yatıb, deyəsən məndən başqa. Ehtiyatla davranmağa çalışıram səs olmasın deyə. Köhnə qəzetlə sancaqlanmış məktublar çıxır qarşıma. Qəzetin adı "Ağcabədi pambıqçısı” – tarix 1950. Üstündə əllə "1936-1941 illərdə yazılmışdır” qeydi var. Sapsarı saralıb kağızlar. Köhnə diplom, köhnə qaimələr... Gizli bir şey deyil hər halda –yoxsa burda niyə açıqda olsun ki? Məktubları oxumağa başlayıram...\nSənin göndərdijin məktublarь bir gündə aldьm,oxudum coq şad oldum. Bax indidə gecə oturub sənə məktub jazьram, bircə gör səni necə coq istəjirəm. Məhəmməd sən mənə hər dəfə məktub jazanda ,öz dərslərin barədə jaz. Afərinində dərsləri barədə jaz . Sən jazmьşdьnki sizin qolxozda maldarlıq ferması təşgil olub. Sizində hejvanlardan oraja vermisiniz. O coq jaxşı işdir, burada bir qolxoz var ollarьn onmin başdan coq hejvanlarь var özləridə coq jaxşı jaşajırlar. Olar barədə coq şej jazmaq olar ancaq gələn məktublarda jazaram.\nMəndən bütün dost qohumlara səlam söjlə.\nƏn asanlıqla oxuduğum məktub bu idi ilk olaraq. Əlifba fərqi vardı. Gördüyünüz kimi o vaxtın yazı tərzini saxladım. Hərfləri, ədatları, nöqtə-vergülü. Sonra isə apardı məni məktublar. Üslub, tərz, mövzu...\nMövzu dedim... Maraqlı idi – uzaq Sibirdən, Ulan-Udedən məktəbli bacı-qardaşa oxumağın vacib olduğunu yazan, rus dilini öyrətməyə çalışan bir gəncin düşüncələri. Orda gördüklərini anladan, anlatdıqlarını öz yurdunda da görmək istəyən bir təfəkkür. Məktubların bəziləri çox qısadı. Görünür iş əsnasında yazılıb, tələsik. Bəziləri isə 7-8 səhifədi. Elə bil dərslik əvəzi – nələr yoxdu burda? Məktubu necə yazmaq, nələr yazmaq, nələri öyrənmək... Hərtərəfli inkişaf üçün nələri bilmək (elə belə də yazır – hərtərəfli inkişaf). " Öz ixtisasını beş barmağın kimi bilmək, siyasəti, coğrafiyanı yaxşı öyrənmək ,voleybol, futbol, şahmat, bilyard oyunlarını bilmək, elmli adamlar və ümumiyyətlə, adamlar arasında ədəbli olmaq, ədəblə danışmağı bilmək. Yerli havaları da, Avropa havalarını da yaxşı oynamağı bilməkki, bir mədəni cəmiyyətdə, bir gözəl qız deyəndəki, yoldaş Məhəmməd, mən sizinlə bir vals oynamaq istəyirəm, sən desən ki bunları bilmirsən pis olar. Deyər ki ,bu harda böyüyüb heç zad bilmir”. Bu sözlər yazılan qardaşın 12 yaşı var, kənddə yaşayır, tarix 1939-du. Böyükdü arzuları böyük qardaşın. XXI əsrin 19 ilini bitirmişik – yoxdu bu arzuların inikası... Yazır ki, ”Mən sənə qiyabi müəllimlik eləmək istəyirəm”. Və aşağıdan qeyd edir –"qiyabi” yəni uzaqdan-uzağa bir şey haqqında məlumat vermək.\nNarahat olur ki, birdən anlaşılmaz. Böyük məktublar elə bil birər nəsr nümunələridi. Obrazlar var – deyir "biz vəhşi yemşan kolu kimi böyüdük , gətirdiyimiz meyvə də cır oldu. ... Bizə oxu deyən olmadı. Əksinə deyirdilər ki, nə vaxta qədər oxuyacaqsan? Bircə Əkbər (qayınatamın lap böyük qardaşı-müəllif) deyirdiki – Oxu!!! Oxudum –11 illiyi 9 ilə, 4 illik texnikumu 3 ilə qurtardım”.\n" Mən hərbi injener hissəsində qulluq edirəm, sənətimin adı "topoqraf”dır. Bir yerin planı olmasa orada heç vədə dava etmək, ya böyük bir iş görmək olmaz”.\nYazılanlardan anlaşılır ki, məktəb şagirdi olan bacı üçün narahatdı qardaş və ona da çox nəsihətlər yazır... Ulan-Udedən nəsihət yazan, məsləhət verən bu ağsaqqalın 26 yaşı var...\nHəmin gecə yatmadım... Məktublar oyaq idi... Və fikirləşdim – müharibə taleyini qırmasaydı böyük adam olacaqdı bu cavan... Lap böyük...\n1981-ci il idi. Müharibədən xəbər yox idi. Sakit bir gecə..\nƏslində Aqil hardasa uzaqlarda, müharibədə itkin düşmüş əmisi haqqında danışmışdı mənə ötəri. Amma oxuduqlarım bu ötəri söhbətin üstünə bir salnamə ağırlığı verdi.\nSonra ətraflı soruşdum evdəkilərdən. Qayınatam gözlərində bir minnətdarlıq hissi ilə baxdı mənə. Yəni neçə ildi bu məktublar yatır bu çəkməcədə – sən açdın oxudun... Danışdı – atası bu oğlanı uşkola verib . Kəndin ağası qəzəblənib, xoşuna gəlməyib rəiyyət oğlunun təhsil almağı. Deyib, Allah heç xeyir verməsin... Anası da həmişə deyirmiş ki, ağa xeyir-dua vermədi – yarımadı oğlum... Ağalarımız belə olub...\nHidrotexnikumu bitirib. Mancuriyaya göndəriblər. Dəmir yolunun tikintisinə. Məktublarda Budda məbədindən, onların kahinlərindən də yazır. Deyir – onların mollası... Sonra qayıdıb vətənə. Tərtər HES-in tikintisində iştirak edib. Orda bir rus qızı ilə evlənib. Oğlu olub. Müharibə başlayanda gedib və rus qızına deyiblər ki, ərin müharibədə, bu uşağı səndə qoymayacaq ailəsi. Kərbəlayı rusa uşaq verməyəcək. Qaç get burdan. O da qaçıb...\nOlya idi qadının adı . Görmüşdüm onu – toyumuza gəlmişdilər oğluyla . Deyir 1956- cı ildə uşaq özü ailəni axtarıb tapıbmış. O vaxta qədər anası gizlədirmiş kim olduqlarını. Gələndə toy çaldırdılar uşağa – deyirdi qayınatam. Adı Yuri idi. Yuri Qadjiyeviç Abbasov. Amma hamı niyəsə Kamal deyirdi. Mənə də Kamal kimi təqdim elədilər görəndə. Sakit, dinməz ana-bala idi. Qroznıda yaşayırdılar. Qadın orda nəsə böyük vəzifədə işləyirdi. Oğlu da neftçi idi. İraqdan (orda işləmişdi uzun illər) yenicə qayıdanda Qroznıneftdə baş mühəndis qoymuşdular. Oxumağına qayınatam kömək eləmişdi. Münasibət saxlayırdı hər zaman. Hətta bir ara Aqilin bacısı və bibisi oğlu da orda məktəbdə oxumuşdular. Yəni bir il yaşamışdılar Kamalın evində.\nAmma o vaxt mənə çox yaxın gəlmədilər – yəqin demişdilər bu da sizin kimi rusdu. Narazılıq yaratmaq istəməmişdilər, ya nə...\nYuri - Kamal oğluna toy eləyəndə bura dəvət göndərdi. Eyni ölkədə yaşayırdıq – sərhəd-filan yox idi. Rahatlıqla getdilər bizimkilər. Mən "rus” olsam da aparmadılar. Evin qadın kəsimi belə hökm vermişdi. Dinmədim...\nKamalın ordakı hörmətindən, cah-cəlalından uzun müddət söhbət getdi... Sonra...\nSonra çeçen müharibəsi başladı. 90-cı illərin qarışıqlığı... Həmin vaxt gəldi Bakıya Yuri-Kamal... Bizə gəldi. Və onda çox söhbətləşdik. Kəndə gəlməyindən, qohumlardan, anasından , İraqda işləməyindən, Çeçenistandakı vəziyyətdən danışdı. Vəziyyət pis idi orda. O da ailəsi üçün qorxurdu. Deyirdi ki,bircə familiya ilə yaşamaq mümkün deyil artıq orda. O da alnımızda yazılmayıb ki... Bizi rus kimi tanıyırlar. Övladlarım üçün narahatam. Oğlu İqoru da gətirmişdi Bakıya. Tipik sarışın rus gənci. Həmən dil tapdıq bu dəfə. Ümumi dilimiz vardı... Bizim dili də bilirdi azacıq – amma ümumi dil başqadı. Hə, bunu da dedi – dedi mənə "ay rus” deyirdi sizinkilər. Güldüm –dedim mənə də elə deyirlər...\nBurda məskunlaşmaq fikri vardı – hətta dedi ki , anası deyib Qroznıdan köçün. Deyirdi – anama dedim ki, mən dilənçi vəziyyətindəyəm. Hansı vəsaitnən?\nDövlət dağılmışdı, insanların uzun illər zəhmət bahasına yığdıqları da bir anda puç olmuşdu. Doğulandan bu günə müharibənin acıları təqib edirdi adamı...\nGetdi Bakıdan... Və bir daha görmədim... Sonra xəbərlər gəldi – dostlarının köməyi ilə Qroznıdan qaça bilmişdilər. Stavropolda balaca bir şəhərciyə köçmüşdü. Neft işiylə məşğul idi yenə. Yaxşı mütəxəssis idi, lazımlı – istifadə etdilər. Sonra bir gün dedilər ...Yoxdu artıq...\nNiyəsə demədim ona atasının məktublarını oxuduğumu... Peşmanam indiyə kimi...\nVə niyəsə biz harda bir işıq gələn adam varsa "Allah xeyir verməsin” dedik, "rus” dedik... Yapon olası deyildi hər halda...\nHər məktub belə başlayırdı – Uzun yollardan sizi öpürəm...Və mən də çooox uzun yollardan bizləri öpən qiymətli insanları xatırlamaq istədim.\nP. S. Yazını hazırlayanda FB-da bir paylaşım eləmişdim. Şahmar Əkbərzadənin böyük oğlu –babasının adın daşıyan oğlu Əkbər həmən reaksiya verdi: Aqillə bizim əmioğluluğumuz həmin kişidən başlayıb –Hacı Abbasovdan. Babam Əkbərlə möhkəm dost olublar, Bakıda bərabər təhsil alıblar. Tərtər HES-də bir yerdə işləyiblər. Sonra onun anası mənim babamı köynəyindən keçirib və beləcə doğmalaşıblar. Babam da eyni sonla tamamlayıb ömrünü...\nP.P.S Şairin xatirəsi də hopdu yazıya...


Azərbaycanın Birinci vitse-prezidenti Mehriban Əliyeva bir sıra görüşlər keçirib | Voice Press\nHome Manşet Azərbaycanın Birinci vitse-prezidenti Mehriban Əliyeva bir sıra görüşlər keçirib\nAzərbaycanın Birinci vitse-prezidenti Mehriban Əliyeva bir sıra görüşlər keçirib\nVOİCEPRESS xəbər verir ki, Nizami Gəncəvi Beynəlxalq Mərkəzinin həmsədri, Latviyanın sabiq Prezidenti Vayra Vike-Freyberqanı yenidən ölkəmizdə görməkdən şad olduğunu bildirən Azərbaycanın Birinci vitse-prezidenti Mehriban Əliyeva “Beynəlxalq münasibətlərin gələcəyi: güc və maraqlar” mövzusuna həsr olunan V Qlobal Bakı Forumunun əhəmiyyətini qeyd etdi, Bakı Forumunun artıq qlobal platformaya çevrildiyini dedi. Nizami Gəncəvi Beynəlxalq Mərkəzinin fəaliyyətini yüksək qiymətləndirən Mehriban Əliyeva bu mərkəzin Azərbaycanı dünyada tanıtmaq baxımından rolunu vurğuladı və ölkəmizin bundan sonra da mərkəzin fəaliyyətinin genişləndirilməsinə dəstəyini verməyə hazır olduğunu söylədi.\nVOİCEPRESS bildirir ki, qonaq Mehriban Əliyevanı Azərbaycanın Birinci vitse-prezidenti təyin edilməsi münasibətilə təbrik etdi. Azərbaycan ilə Yunanıstan arasında sosial, təhsil, səhiyyə sahələrində əməkdaşlığın inkişaf etdiyini deyən Marianna Vardinoyannis Mehriban Əliyevanın 2014-cü ildə Yunanıstana səfərini məmnunluqla xatırladı. O, onkoloji xəstəliklərdən əziyyət çəkən uşaqlar üçün yaradılan mərkəzin fəaliyyətinə verdiyi dəstəyə görə minnətdarlığını bildirdi. Qonaq bu sahədə təcrübə mübadiləsinin vacibliyini və gələcəkdə əlaqələri daha da genişləndirməyin mümkünlüyünü vurğuladı. O, Azərbaycanın Birinci vitse-prezidentini Azərbaycan ilə Yunanıstan arasında diplomatik əlaqələrin qurulmasının 25-ci ildönümü münasibətilə təşkil olunacaq tədbirlərdə iştirak etmək üçün ölkəsinə səfərə dəvət etdi.\nVOİCEPRESS bildirir ki, birinci xanım Maya İvanovanı Bakıda görməkdən məmnun olduğunu deyən Azərbaycanın Birinci vitse-prezidenti Mehriban Əliyeva V Qlobal Bakı Forumunda müzakirə olunan məsələlərin aktuallığını qeyd etdi.\nMakedoniya Respublikasının Birinci xanımı Maya İvanova Mehriban Əliyevanı Azərbaycan Respublikasının Birinci vitse-prezidenti təyin edilməsi münasibətilə təbrik etdi, onun gördüyü işləri yüksək qiymətləndirdi, gələcək fəaliyyətində uğurlar arzuladı.\nPrevious articleRamil Usubov generalın oğluna yeni vəzifə verdi\nNext article“ATV maqazin onlarla” verilişi Novruz bayramı ilə bağlı çəkilişi Tolikin bağ evində edib


Pilot ərazilərdə şəkərli diabet xəstəliyi və sağlam qidalanmaya həsr olunmuş sağlamlıq həftələri başa çatıb | ITS\n29 Noyabr 2017 12:02\nPilot ərazilərdə şəkərli diabet xəstəliyi və sağlam qidalanmaya həsr olunmuş sağlamlıq həftələri başa çatıb\nİcbari Tibbi Sığorta üzrə Dövlət Agentliyi pilot ərazilərdə - Mingəçevir şəhərində və Yevlax rayonunda 06-19 noyabr tarixlərində şəkərli diabet xəstəliyi və sağlam qidalanmaya həsr olunmuş sağlamlıq həftələri təşkil etmişdir. Sağlamlıq həftələri çərçivəsində müayinələrdən keçənlərin sağlamlıq vəziyyətini və müalicə-profilaktik tədbirlərin səmərəliliyini qiymətləndirmək məqsədilə hazırlanan registr sisteminin məlumatları təhlil edilib.\nToplanan məlumatlardan məlum olmuşdur ki, şəkərli diabet xəstəliyi və sağlam qidalanmaya həsr olunmuş sağlamlıq həftələri ərzində müxtəlif yaş qruplarına aid 2314 nəfər tibbi müayinələrdən keçmiş və ailə həkimləri tərəfindən onlara müvafiq məsləhətlər verilmişdir. Sağlamlıq həftələri müddətində 598 nəfər sağlamlıq vəziyyətinin təyini məqsədilə müxtəlif laborator və instrumental müayinələrdən keçmişdir.\nMüraciət edən vətəndaşların 423 nəfəri 0-15 yaş, 267 nəfəri 16-25 yaş, 325 nəfəri 26-35 yaş, 349 nəfəri 36-45 yaş, 402 nəfəri 46-55 yaş, 536 nəfəri 56-70 yaş arasında, 12 nəfəri isə 70 yaşdan yuxarı olublar.\nMüraciət edənlərin tibbi müayinələrdən keçmə tezliyi də müxtəlifdir. 896 nəfər son 1 ay ərzində, 359 nəfər son 3 ay, 387 nəfər son 6 ay ərzində, 171 nəfəri son 1 il ərzində, 103 nəfər isə son 3 il ərzində tibbi müayinədən keçmişdir. 3-5 il ərzində müayinələrdən keçənlərin sayı 242 nəfər təşkil edib. 156 nəfər isə sonuncu dəfə tibbi müayinədə 5 və daha çox il öncə olub. Əldə olunan statistik göstəricilər deməyə əsas verir ki, icbari tibbi sığortanın tətbiqinə başlanması ilə vətəndaşların müayinələrə cəlb olunma tezliyində artım müşahidə olunmuşdur. Belə ki, ümumi müraciət etmiş 2314 nəfərdən 1642 nəfəri son 6 ay ərzində müayinələrdən keçib.\nMüraciət etmiş 2314 nəfərdən 778 nəfərinin 2-ci tip şəkərli diabet xəstəsi olduğu təsbit edilib. Ailə həkimləri tərəfindən 123 nəfərdə 2-ci tip şəkərli diabet xəstəliyi erkən aşkarlanaraq xəstələrin müvafiq müalicəyə başlaması təmin edilmişdir.\nŞəkərli diabetlə əlaqədar müraciət etmiş digər şəxslərə şəkərli diabetin profilaktikası, ilkin əlamətləri və sağlam həyat tərzinə dair tövsiyələr verilmişdir. Həmçinin, pilot ərazilərin sakinlərinə İcbari Tibbi Sığorta üzrə Dövlət Agentliyi tərəfindən əhalinin maarifləndirilməsi məqsədilə hazırlanmış “Diabet xəstəlik deyil, həyat tərzidir” yaddaş kitabçası və “Sağlam qidalanaraq sağlam yaşayın!” bukleti paylanmışdır.\nOnu da qeyd edək ki, əhaliyə göstərilən tibbi xidmətlərin keyfiyyətinin artırılması məqsədilə sağlamlıq həftələri çərçivəsində cari ilin noyabrın 17-də Yevlax rayonunda və Mingəçevir şəhərində yerləşən Ailə Sağlamlıq Mərkəzlərində çalışan ailə həkimlərinin şəkərli diabet xəstəliyinə dair bilik və bacarıqlarını təkmilləşdirmək üçün təlim təşkil edilmişdir.\nŞəkərli diabet xəstələrinin səhhətlərində yarana biləcək problemlərin və diabetlə bağlı ağırlaşmaların profilaktikası məqsədilə Agentlik tərəfindən pilot ərazilərdə Şəkərli Diabet Məktəblərinin yaradılmasına başlanılmışdır. Şəkərli Diabet Məktəbləri pilot ərazilərdə şəkərli diabet xəstəliyindən əziyyət çəkən əhalinin şəkərli diabetə nəzarətə dair biliklərini artırmaq, xəstəliyə bilavasitə pasiyent tərəfindən də nəzarəti təmin etmək, xəstəliyin ağırlaşmalarını erkən aşkarlamaq və vaxtında qarşısını almaq üçün müstəsna rol oynayacaq. Məktəb şəkərli diabetlə yaşayan insanların həyat keyfiyyətinin yaxşılaşdırılması üçün əhəmiyyətli olacaq.


Bünövrələrə verilən tələblər, bünövrələrin basdırılma dərinlikləri - BizimEmlak.Az\nBaş səhifə / Məqalələr / / Bünövrələrə verilən tələblər, bünövrələrin basdırılma dərinlikləri\nBina və ya tikilinin yerüstü hissələrindən əmələ gələn, bütün daimi və müvəqqəti yüklərdən alınan təzyiqi qəbul edib əsasa ötürən yeraltı hissəyə, konstruksiyaya bünövrə və ya özül deyilir. Bünövrənin, yerüstü hissələr oturan üst müstəvisinə bünövrəüstü, onun bilavasitə əsasa tamas edən (toxunan) alt müstəvisinə bünövrəaltı deyilir. Bünövrənin ilk daşları və ya elementləri təməl adlanır.\nBünövrələr möhkəmlik, dayanıqlıq, uzunömürlük və qənaətlilik tələblərini təmin etməlidir. Bünövrə tipi seçilən zaman inşaat meydançasında işlədiləcək qaldırıcı nəqliyyat mexanizmlərinin yükqaldırma qabiliyyətinə uyğun olaraq, zavod və ya poliqonlarda hazırlanan, mümkün qədər iriləşdirilmiş yağma bünövrə elementlərindən istifadə edilməsini təmin edən sənayələşdərilmə tələblərinə əsaslanmalıdır.\nBir qayda olaraq, şaquli və üfuqi hissələrdən ibarət olan bünövrələr binanın yuxarısında yerləşən elementlərdən düşən yüklər, qruntun temperaturu, qruntun təzyiqi, qruntun nəmliyi, aqressiv kimyəvi maddələr, qruntun səpələnmə güçü, titrəmələr, zirzəmi olduqda onun temperaturu, nəmliyi və s. kimi bir sıra quvvələrin təsirinə məruz qalır. Bünəvrələr göstərilən quvvələrə tab gətirməli və tələb olunduğu müddətdə öz möhkəmliyini və dayanığlığının dəyişməməlidir. Binanın inşaat dəyərinin 8-10%-i, zirzəmi olduqda isə 12-15%-i bünövrələrə sərf edilir.\nHamarlanmış yer səthindən bünövrənin altına təməlin qoyulduğu səthə qədər olan məsafəyə bünövrəsinin basdırılma dərinliyi deyilir. Bu etibarlı əsas kimi istifadə oluna bilən qruntun nə dərinlikdə olmasından asılıdır. Həmin dərinlik zirzəmisiz binalarda (bünövrənin bilavasitə oturduğu qrunt qaya deyilsə) 0.5 m-dən az olmamalıdır. Zirzəmili binalarda isə zirzəminin döşəməsi ilə ondan aşağı bünəvrənin altı arasındakı məsafə ən azı 0.5 m olmalıdır. Bütün tələblərə cavab verən qayalıqdan təbii əsas kimi istifadə edildikdə, onun üst səthi bünövrə boyu bir səviyyədə və ya pillələrlə üfuqu vəziyyətə salınıb (çox vaxt bü məqsədlə qum yastığından istifadə edilir) üstündən bünövrənin təməlinin qoyurlar.\nXeyli nəm çəkmiş, köpmüş (gilli) qruntlarda, yaxud qrunt suları qruntdan aşağı donma sərhədinə 2 m-ə yaxın olduqda bünəvrələrin altı qruntun donma dərinliyindən aşağı yerləşməlidir.\nBünövrənin basdırılma dərinliyi bina və tikilinin təyinatından, onların konstruktiv xüsusiyyətlərindən, yeraltı kommunikasiyaların mövcüdiyyətindən, bünövrəyə düşən yüklərin böyüklüyü və xüsusiyyətlərindən, inşaat meydançasının geolojı və hidrolojı (qruntları növlərindən, yükdaşıma qabiliyyətlırindən, köpmə dərəcəsindən, inşaat və istismar dövrlərində qrunt suları səviyyəsinin mümkün olan dəyişmələrindən, yerüstü suların olub olmamasından), eləcə də rayonun iqlim şəraitindən asılıdır. Zirzəmisi qızdırlmayan binaların bünövrələrinin basdırılma dərinliyi zirzəminin döşəmə səviyyəsindən götürülüb hesablamadan alınan donma dərinliyinin yarısı qədər verilir.\nHəmsərhəd binaya bitişən binanın bünəvrəsinin basdırılma dərinliyi mövcud bünövrələrin dərinliyi qədər götürülür. Mövcud bünövrənin yanında bünövrəaltı daha dərin olan yeni bünövrə layihələnirsə, mövcud bünövrənin çökməməsini qarşısını almaq üçün üçün, iki bünövrə arasında zıvana(şpunt)hasarlanması və s. kimi möhkəmləndirmə işləri aparmaq lazımdır. Zirzəmilərin xarici divarlarının qarşısında düzəldilən ön çalaların yerləşdiyi yerlərdə, zirzəmilərdə, yeraltı kommunikasiyalarda, həmçinin ağır avadanlığın altında qoyulan bünövrələrin altı, binanın ən dərin bünövrə altına bərabər səviyyədə olmalıdır.\nİcra üsulundan asılı olaraq bünövrələr yığma və monolit, dayaz (basdırılma dərinliyi 5 m-ə qədər) və dərin (5m-dən çox) olur. Üzərinə düşən yükə tab gətirməsindən asılı olaraq, bünövrələr sərt və və çevik düzəldilir. Sərt bünövrələr əsasən sıxılmaya işləyir. Beton, kötür beton, kötür və kərpic bünövrələr bu cümlədəndir. Çevik bünövrələr əsasən uzanma yarılma quvvələrinə qarşı müqavimət göstərir. Bu məqsədlə dəmir-beton yastıqlı bünövələrdən istifadə edilir. Konstruktiv sxemlərinə görə bünövrələr lentvarı, dirəkvarı, səlt və ya svaylı olur.


İlk qadının dadı... “90-lar” layihəsi\nKulis.az “90-lar” layihəsi çərçivəsində Şərif Ağayarın “İlk qadının dadı...” yazısını təqdim edir.\n90-lar mənim üçün amansız xəstəliklə başladı. Gizlin suçiçəyi tutmuşdum və o vəziyyətdə yağışda islanmış, yağış sonrası nəm otun üstündə uzanıb adamı məst-xumar edən ilıq günəş şüaları altında yuxuya getmişdim. Bir həftə sonra qızdırmam necə qalxdısa məni qonşu kənddəki xəstəxanaya qaçırdılar.\nDivarda karvan yeriyir, xəyalatlar özünü üstümə yıxıb məni boğur, tanıdığım-tanımadığım adamlar qapı arasından mənə baxıb əzabla qımışır, bəzənsə qəzəblə barmaq silkələyirdilər. Huşum tez-tez gedib gəlirdi. Qısası, Bakıda iki kurs müalicə alandan sonra ağır xəstəliyimin əsəri yenicə keçməyə başlayırdı ki, 89-un dekabrında yenidən soyuqladım. Bədənim zəif olduğundan yenə xəstəxanaya düşdüm. Bu dəfə kəndimizin xəstəxanasına (Laçın. Ağbulaq). 90-cı ilin ilk ayının son 20 gününü palatada keçirdim. 20 Yanvar hadisələri ilə bağlı xəbəri də bu çətin vəziyyətdə eşitdim. 14 yaşım vardı. Bəlkə də hadisəni yetərincə qavraya bilmirdim. Amma Bakı televiziyasının göstərməməsi hamı kimi məni də həyəcana salmışdı. Onu deyim ki, bizim kənddə televizor 2-ci kanalda Bakını, 6-cı kanalda Şuşanı tuturdu. Təbii ki, Şuşa heç vaxt ayrıca veriliş vermirdi. Sadəcə televizorlar dağ kəndlərində daha yaxşı tutsun deyə ötürücü funksiya daşıyırdı.\nBu dəfə Bakı haqqında Şuşa danışırdı. Bizə deyirdilər ki, Bakını yerlə yeksan ediblər. Telestudiya da ona görə işləmir. Şuşa da doğru-dürüst bir şey demirdi. Ümid qalırdı “Azadlıq” radiosuna... Mirzə Xəzərin səsinə. Mirzə Xəzərin xüsusi enerjisi və intonasiyası olan o həyəcanlı səsi iliklərimə işləyib, inanın. İndi onu həm asanlıqla parodiya edə bilirəm, həm də bu səsi eşidəndə, sövq-təbii həyəcanlanıram...\nOnu deyim – 90-cı illər yaddaşımda elə dərin izlər buraxıb ki, ömrümün axırınacan hekayə, povest və roman yazmağıma bəs edər. Xüsusən, 92-97-ci illər ki, hər günü, hər saatı hadisə ilə dolu idi. Hardansa oxumuşam: tarix hadisələr və onların biri-birinə çevrilməsidir. Əgər bu doğrudursa, mən 90-cı illərdə bəlkə də bir əsr yaşadım.\nOrta məktəbi bitirməyim, ilk sevgi, xarici dil keçmədiyim üçün sənədlərimin ali məktəbə götürülməməsi, çobanlıq etməyim, SSRİ-nin dağılması, torpaqların işğalı, qaçqınlığın ən ağır, ən faciəvi günləri, testlə ali məktəbə girməyim, bitirməyim, Bakıya gəlməyim, dərgidə kitabımın nəşr olunması, ailə qurmağım, ilk övladın sevinci və s. və i a. Bütün bu ciddi olayların lazım bildiyim detallarını yaxınlara planlaşdırdığım bir roman üçün toplayıram. Amma bəzi xırda məqamları bölüşə bilərəm.\nBacım Bakıda Tibb Texnikumunda oxuyurdu və bir gün tətilə gələndə Barış Mançonun kasetini alıb gətirmişdi. Adı da belə idi: “Unutma ki, dünya fani”. İndi də bəzən mənə qəribə gəlir: Laçın rayon mərkəzindən 70 km şimalda yerləşən kəndimizdə Barışı sevməyə başlamışdım artıq. Onda kəndimizdə yalnız Ağadadaş Ağayevin, Baloğlan Əşrəfovun kasetlərini dinləyirdilər. Onda Barışın adının niyə belə qoyulduğunu bilmirdim və onu da bilmirdim ki, bu Barış kəndimizə savaş gətirəcək!\nƏslində bacımın oxumasına səbəb mən oldum.\nAtam çox mühafizəkar adam olmasa da nədənsə “qız oxutmaq” istəmirdi. Bununçün ona qohum-əqrəba da təsir edirdi: adam gənc-yeniyetmə qızını aparıb yad bir şəhərdə yiyəsiz qoyub kəndə qayıdarmı? Olsa-olsa qiyabi oxutmaq olar. Tələbə biletini alan kimi də ərə vermək! Əri bilər, özü bilər! İstər oxuyub-işləyər, istəməz oturar evində. Amma bacım çox qabiliyyətli idi və dəhşətli dərəcədə oxumaq istəyirdi. Onu yuxarı sinifdə məktəbdən ayırdılar. Oturub, saatlarla zülüm-zülüm ağlayırdı. Əslində biz həm də sinif yoldaşı idik. Atam məni bir il tez qoymuşdu məktəbə ki, bacımla oxuyum. Bir partada otururduq. Yuxarı siniflərdə nədənsə fikrini dəyişdi. Bizim sinifdə məktəbə gələn yeganə qız bacım idi, axır ki, onu da məktəbdən ayırdılar.\nBacıma görə müəllimlər dəfələrlə məni məktəbdən qovurdular: “get dərsə çağır!” Gəlib onu ya qapı süpürən, ya çörək bişirən görürdüm. Ailədə mənə verilən bu üstünlüyə görə xəcalət çəkirdim. Bacımdan utanırdım...\nO, məktəbə getməsə də, tapşırılan dərslərə həvəslə hazırlaşır, mənə kömək edir, şifonerin qarşısında durub müəllimə danışırmış kimi danışırdı. Mən onunla birlikdə daha rahat oxuyurdum. Karıxanda məni ələ salır, cırnadırdı. Bunun dərdindən əzbərləyirdim kitabı.\n91-ci ildə ki, mənim sənədlərimi Bakı Dövlət Universitetinə (jurnalistika) götürmədilər, atamın hazırladığı pul əlində qaldı. Başqa şəhərdə və ya başqa ali məktəbdə oxumaq istəmirdim. Həmin vaxt bir qohumumuzu Tibb Texnikumuna düzəltdilər. 8 min manata! Ailəsi dağılan yaxın bir qadın qohumum məni yanına çağırdı. Dedi, bax, mən tək qadınam, amma diplomum olduğu üçün özümü dolandırıram, heç kimə əl açmıram. Kişi fəhlə işləyə bilər, kiminsə odununu doğrayar, heyvanını otarar, maşınını sürər... Amma qadın bunları bacarmaz. Get atanı razı sal, bacını texnikuma qoysun!\nGetdim və çətinliklə də olsa atamı razı saldım. Atam mənə ayırdığı puldan 8 min verib bacımı Tibb Texnikumuna qoydu. Mən isə bir il sonra testlə Pedaqoji Universitetin tarix fakültəsinə qəbul olundum.\nAli məktəb üçün imtahana gedəndə yaşamağa daxmamız belə yox idi. Orta məktəbdən bir il əvvəl ayrılmışdım. Üstəlik, keçirdiyimiz ağır həyat yaddaşıma təsir eləmişdi. Amma atam məni imtahana getməyə məcbur etdi. O vaxt ali məktəbə qəbul olunmağım qaranlıqda qara pişik sevdası idi. Amma gözlənilmədən qəbul olundum! Yurd-yuvamızın dağılması ocağımıza necə bomba kimi düşmüşdüsə, bu xəbər də eləcə oldu. Tanrı bataqlıqda batmaqda olan bir ailəyə mərhəmət əlini uzatmışdı.\nKənddə ikən bir qız sevirdim. Dəfələrlə velosipedlə qarşısını kəsib eşq elan etmişdim. Bizdə belə məqamlarda qızlar adətən oğlanların atalarını söyürdülər. Ancaq o, dinmirdi, utanırdı. Qaçqınlıq düşənə qədər mənə ciddi heç bir cavab verməmişdi. Əslində ciddi heç nə də yox idi.\nAli məktəbdə oxuyanda bir tanışımızdan xəbər göndərdi: məni ərə vermək istəyirlər, əgər fikri ciddidirsə, gözləyim!\nOnu aldada bilməzdim. Çünki hələ birinci kursda idim və yağış yağanda yırtılmış ayaqqabılarıma rəğmən ayağıma klyonka sarıyırdım ki, islanmasın... Pul tapanda çörək tapmırdım, çörək tapanda pul. Yadımdadır, bir dəfə qrup yoldaşımızın atasının yasına getmək üçün 1 şirvan (indiki 2 manat) pul yığırdıq. Mən daxmamıza yollandım, amma ailə vəziyyətimizi görüb atamdan pul istəməyə utandım. Uşaqların hamısı məndən balaca idi. Mənimsə, vur-tut 15 yaşım vardı. Ailə çox böyük (9 nəfər), əmək qabiliyyətli isə yalnız atamla anam idi. Pambığa gedir, çobanlıq edirdik. Balaca qardaşlarımın ikisi yoxsulluq dərdindən məktəbə gedə bilmədi. Açıq danışaq gərək: belə bir vəziyyətdə eşq-sevgi söhbətləri çox əttökən görünür! Odur ki, “ilk məhəbbətim”ə asanlıqla “yaxşı yol” ismarışını göndərdim. Amma etiraf edim, bu hadisə hələ də içimdə küt ağrılarla müşayiət olunur.\n90-nın ortaları... Qarışıq və səliqəsiz bir rayon (Ağcabədi), kolxoz bazarındakı qıcqırmış meyvə qoxusu, ayağı palçıqlı qaçqın kişilər, qırmızı güllü paltar geyinib şal örtmüş qaçqın qadınlar, “makrşok” şalvarının arxa balağını ağ corabına salıb palçıq küçələrdə ehtiyatla yeriyən ədabaz rayon cayılları, təzədən yığılıb “parlovka” edilərək tələbə qızların eşqi ilə küçələrdə “oynayan” rus maşınları, saqqallı əfqan döyüşçüləri, əsgər meyitləri, yaralılar, göz yaşı, qorxu, “oblava”lar, çörək növbələri, qız ətri, İbrahim Tatlısəsin, Mahsun Qırmızıgülün mahnıları, ilk öpüş, ilk qadının dadı, “qoluboy” sözünün “həqiqi” mənasını anlamaq, döyülmək, imtahan qorxusu, müəllimlərin kobudluğu... yaddaşıma mixi yazılar kimi həkk olunub.\nGəlin geniş təfərrüatları proza üçün saxlayaq...\nAçığı, yazmağa qıymıram...


Haci İbrahim “Bandotdel”dədir - Təsdiqləndi - VİDEO | Xural qəzeti\nƏsas Səhifə/GÜNDƏM/Haci İbrahim “Bandotdel”dədir – Təsdiqləndi – VİDEO\nHaci İbrahim “Bandotdel”dədir – Təsdiqləndi – VİDEO\n“Avesta” holdinqinin sahibi Hacı İbrahim Baş Mütəşəkkil Cinayətkarlıqla Mübarizə İdarəsinə çağırılıb və hazırda da oradadır\nBu barədə musavat.com-a Avesta Holdinqdən məlumat verilib. Açıqlamada bildirilirb ki, Hacı İbrahimi Beynəlxalq Bankla bağlı gedən istintaqa görə ifadə almağa dəvət ediblər: “Onun istintaqa çəlb edilməsinin “Xəzər adaları” layihəsi ilə heç bir əlaqəsi yoxdur. İstintaqa da özü gedib. Hazırda da oradadır (saat 15.20). Onun həbs ehtimalı yoxdur. Saat 18 radələrində BMCMİ-dən çıxması gözlənilir”.\nXatırladaq ki, hələ 3 il əvvəl Hacı İbrahimin “Xəzər adaları” ilə bağlı layihəyə 125 milyard dollar sərmayə qoyması haqda məlumata ilk reaksiya Rusiya mətbuatından gəlmişdi. İş adamının özü hələlik 60 milyarddan danışır; 1 kilometrlik bina söhbəti dünyada müzakirə mövzusudur“\n“Avesta” konserninin prezidenti Hacı İbrahim Nehrəmlinin başlatdığı çoxfunksiyalı “Khazar Island” (“Xəzər adaları”) layihəsi ilə bağlı bu fantastik rəqəmi açıqlamazdan əvvəl layihənin dəyərinin 30 milyard olduğunu bildirmişdi.\nAzərbaycanda, Xəzərdə salınacaq süni adalar üzərində dünyanın ən hündür binasının inşa ediləcəyi haqda xəbərlər dərhal xarici mətbuatda ön sıralardan yayılıb. “The Wahsington Post”, “The New York Times”, “The Financial Times” kimi nüfuzlu qəzetlər, “Forbes” jurnalı, “Bloomberg” agentliyi və digər xarici KİV-lər bu barədə xəbərlərə geniş yer veriblər. Eləcə də ingilisdilli ərəb KİV-lərində Xəzərdə inşa ediləcək göydələn barədə xəbərlər gedib. Bu KİV-lər qeyd edirlər ki, indiyədək dünyanın ən hündür binası olan Dubaydakı “Burc Xəlifə” göydələni barədəki söhbətləri unutmaq lazım gələcək, çünki Bakıda onu xeyli geridə qoyacaq bina tikməyə hazırlaşırlar.\nƏrazidəki iş icraçılarının dediyinə görə, tikinti işlərinə 2010-cu ildən başlanıb. Yolun Bakı-Astara magistralına yaxın bir hissəsinə artıq asfalt döşənib. Dəniz həmin ərazidə bir neçə kilometr doldurulub. Şəhər hələ dənizin içərilərinə doğru daha 8 kilometr uzanacaq. Dənizin torpaqla doldurulmuş hissəsində bir neçə yaşayış binası tikilməkdədir. “Avesta” konsernin rəhbəri İbrahim Nehrəmlinin dediyinə görə, o, bütün işləri 2016-ci ilə yekunlaşdırmağı planlaşdırır. Bəzi iaşə obyektləri isə daha tez – 2012-ci ilin sonlarına yaxın işə düşməlidir. İndiyə qədər görülən işlərə isə 1 milyard manatdan artıq pul xərclənib”.\nŞirkət rəhbərinin dediyinə görə, şəhərdəki ilkin mərhələ üçün nəzərdə tutulan 1100 yaşayış mənzilini rəhbəri olduğu “Avesta” konserninin vəsaiti hesabına tikəcək. Qalan işlərin aparılması üçün xarici sərmayəçilər cəlb ediləcək: “Bu ilin martından da xarici investorların gəlməsi gözlənilir”.\nBu günlər baş verən həbslər dalğası əsasən iri iş adamlıarına toxunur. Analitiklər hesab edirlər ki, bu ilk növbədə özəl sektorun məhvinə və bütün maddi sərvət və əmlakın vahid Mərkəzin əlində toplanmasına xidmət edəcək.\nMüsavat başqanına Prezident Administrasiyasından dəvət gəldi


Prezident İlham Əliyev: Azərbaycanın gələcək inkişafı dayanıqlı olacaq\n“Azərbaycanın uğurlu inkişafı bax, belə müəssisələrdən asılıdır. Çünki bu gün həm sənaye istehsalı, həm də kənd təsərrüfatı istehsalı daha da böyük əhəmiyyət daşıyır. Mən dəfələrlə bunu qeyd etmişəm, bir daha demək istəyirəm ki, ölkəmizin bundan sonrakı uğurlu inkişafı bax, bu iki istiqamətdən asılı olacaq. Baxmayaraq ki, indi dünyada maliyyə-iqtisadi böhran davam edir, şadam ki, bu ilin yeddi ayında Azərbaycanda sənaye istehsalı təxminən bir faiz artıb. Bu, o qədər də böyük göstərici deyil, ancaq indiki şəraiti nəzərə alsaq, hesab edirəm ki, bu, yaxşı göstəricidir.” Bu fikirləri İsmayıllı rayonuna səfəri çərçivəsində Azərbaycan Prezidenti İlham Əliyev avqustun 10-da “İSMA BİKES” velosiped istehsalı zavodunun açılışında çıxışı zamanı söyləyib.\nPrezidenti İlham Əliyev qeyd edib ki, qeyri-neft sənayesi isə iki faizdən çox artıb. Belə müəssisələrin gələcəkdə ölkəmizin müxtəlif yerlərində yaradılması imkan verəcək ki, Azərbaycanda həm sənaye istehsalı artsın, həm də neftdən, qazdan asılılıq daha da azalsın. Bu istiqamətdə işlər görülür və ciddi islahatlar aparılır. İslahatlar da öz bəhrəsini verir. Deyə bilərəm ki, Azərbaycan dünyada hökm sürən böhranı nəzərə alaraq, bu vəziyyətdən ən az itkilərlə çıxır. Ölkəmizdə indi maliyyə sahəsində sabitləşmə təmin edilibdir. Bu il on minlərlə yeni iş yeri yaradılıbdır. Bu proses davam edir. Kənd təsərrüfatı istiqamətində çox böyük müsbət nailiyyətlər var. Beləliklə, Azərbaycanın gələcək inkişafı dayanıqlı olacaq. Bizim imkanımız var ki, gələcək inkişafımızı iki vacib istiqamət - kənd təsərrüfatı və sənaye istehsalı üzərində quraq.


ÜDM proqnozu, illərin statistikası – Novator.az\n“2019-cu ildə Azərbaycanda ümumi daxili məhsulun (ÜDM) artımı son 5 ildə ilk dəfə 2 faizi ötüb”. AZƏRTAC xəbər verir ki, İqtisadi İslahatların Təhlili və Kommunikasiya Mərkəzinin icraçı direktoru Vüsal Qasımlı dekabrın 26-sı Yeni Azərbaycan Partiyasının mərkəzi qərargahında keçirdiyi mətbuat konfransında belə deyib. Onun sözlərinə görə, 2020-ci ilə 3 faiz, 2021-ci ilə 3,7 faiz, 2022-ci ilə 3,1 faiz, 2023-cü ilə 3,2 faiz iqtisadi artım proqnozlaşdırılır.\nDövlət Statistika Komitəsinin rəsmi hesabatına əsasən, 2019-cu ilin yanvar-noyabr aylarında ölkədə əvvəlki ilin 11 ayı ilə müqayisədə 2,1 faiz çox ÜDM istehsal edilib.\nNovator.az əvvəlki illərin göstəricilərinə də nəzər salıb.\n1995-ci ildə ÜDM əvvəlki ilə nisbətən 11,8 faiz geriləyib.\nSonrakı illərdə ümumi daxili məhsulun həcmi belə artıb: 1996-cı ildə 1,3 faiz, 1997-ci ildə 5,8 faiz, 1998-ci ildə 10 faiz, 1999-cü ildə 7,4 faiz, 2000-ci ildə 11,1 faiz, 2001-ci ildə 9,9 faiz, 2002-ci ildə 10,6 faiz.\n2003-cü ildə 11,2 faiz, 2004-cü ildə 10,2 faiz, 2005-ci ildə 26,4 faiz, 2006-cı ildə 34,5 faiz, 2007-ci ildə 25 faiz, 2008-ci ildə 10,8 faiz, 2009-cu ildə 9,3 faiz, 2010-cu ildə 5 faizlik artım rəsmiləşib.\n2011-ci ildə ÜDM-in həcmi 0,1 faiz, 2012-ci ildə 2,2 faiz, 2013-cü ildə 5,8 faiz, 2014-cü ildə 2,8 faiz, 2015-ci ildə 1,1 faiz yüksəlib.\n2016-cı ildə Azərbaycanda ÜDM istehsalı 2015-ci ilə nisbətən 3,1 faiz düşüb.\n2017-ci ildə 0,2 faizlik, 2018-ci ildə 1,4 faizlik artım olub.\nSabir Rüstəmxanlının namizədliyi Neftçaladan irəli...\nTəhsilin yarı yolu\nZirvə toplantısında çıxış


Yeva haqqında hər şey (film, 1950) — Vikipediya\nYeva haqqında hər şey (film, 1950)\nYeva haqqında hər şey\ndram filmi, komediya filmi, ədəbi əsər ekranlaşdırılması[d]\nCozef Leo Mankeviç\nDerril F. Zanuk\n20th Century Fox, Netflix, FandangoNow[d]\n1950, 13 oktyabr 1950, 15 yanvar 1951\nYeva haqqında hər şey (ing. All About Eve) — 1950-ci ildə Rejissor Cozef Leo Mankeviç tərəfindən çəkilmiş amerikan dram filmi. Filmin ssenarisini Mankeviç Meri Orrun "Yevanın müdrikliyi"(ing. The Wisdom of Eve) hekayəsi əsasında yazmışdır. Bett Deyvis çox məşhur lakin, qocalmaqda olan Brodvey aktrisası Marqo Cenninq rolunu oynamışdır. Enn Bakster Cenninqin həyatına daxil olan və nəticədə həm onun karyerası, həm də şəxsi həyatı üçün təhlükəyə çevrilən cavan pərəstişkarı Yeva Xarrinqton rolunda çəkilmişdir. Digər personajları Corc Sanders, Selesta Holm, Xyü Marlou, Hari Merrill və Telma Ritter canlandırıblar. Film həmçinin Merilin Monronun kinoda rol aldığı ilk filmlərdən biridir.\n"Yeva haqqında hər şey" tənqidçilərdən yüksək rəylər qazanıb; film 14 nominasiyada "Oskar"a namizəd göstərilib (bu sayda nominasiyaya sonradan yalnız 1997-ci ildə, "Titanik" filmi namizəd göstərilmişdir) və ən yaxşı film nominasiyası daxil olmaqla 6 nominasiyada qalib olub.\nKinematoqrafiya tarixində film klassika sayılır və 1990-cı ildə Birləşmiş Ştatların Milli Film reyestrində saxlanılmaq üçün seçilmişdir. 1998-ci ildə "Yeva haqqında hər şey" filmi Amerikan Kinoincəsənəti İnstitutunun tərtib etdiyi "Ən yaxşı 100 amerikan filmi" sırasında 16-cı yeri tutmuşdur.\n3 Filmin yaradılması və əsas mövzuları\nEnn Bakster Yeva Harrinqton rolunda\nFilm gənc aktrisa Yeva Harrinqtonun Sara Siddons adına nüfuzlu teatr mükafatı ilə təltif olunduğu uydurulmuş səhnə ilə başlayır. Ardınca retrospektivdə göstərilən hadisələr verilir.\nMarqo Cenninq (Bett Deyvis) — Brodveyin ən böyük aktrisalarından biridir, lakin misilsiz uğuruna baxmayaraq aktrisanın yaşı özünü göstərməkdədir. Növbəti axşam tamaşasından sonra Marqo gənc qadın Yeva Harrinqtonla (Enn Bakster) tanış olur. Yeva onu inandırır ki, aktrisanın istedadının sadiq pərəstişkarıdır və Marqonun qrim otağına yığışmış kompaniyada Marqo Cenninqin San-Fransiskoda verdiyi tamaşadan sonra onu Nyu-Yorka gəlməyə ilhamlandırdığını danışır. Tədricən filmdə Evanın ikiüzlülüyü və onun Marqo Cenninqə əziz olan hər şeyi: onun məşuqunu (Qeri Merril), dostlarını (Selesta Holm və Hyü Marlou), teatr karyerası və şöhrətini ələ keçirmək barədə gizli planları açılır.\nYeva Marqonun dublyoru olaraq onu kənarlaşdırmağa çalışır. Marqonun səhnəyə çıxa bilmədiyi ilk fürsətdə onun yerinə səhnəyə çıxmağa və çox saylı tənqidçilər önündə üstünlüklərini nümayiş etdirməyə niyyətlidir. Planı iflasa uğradıqdan sonra şantaj yolu ilə Marqoya söz verilmiş növbəti rolu almağa çalışır. Lakin Yeva Marqonun yaşına uyğun olmayan rolları oynamaqdan narazı olduğundan xəbərsizdir.\nYeva teatr tənqidçisi Eddison Devittin (Corc Sanders) köməyilə teatr aləmində yüksəlməyə çalışır. Öz iştirakı ilə olan tamaşanın premyerasına az qalmış Yeva Devittə ssenarist Lloyd Riçardsonun (Hyu Marlou) arvadı Karenlə (Selesta Holm) boşandıqdan sonra ona ərə getmək planını açıqlayır. Devitt öz şəxsi mənafeyini təmin etmək məqsədilə Yevanın bütün sirlərini öyrənir və onu şantaj edir. O, Yevanın San-Fransiskodan Nyu-Yorka gəlməsinin əsl səbəbini danışır. Belə məlum olur ki, Yevanın işlədiyi pivə zavodundaki işini tərk etmə səbəbi müdirin arvadının onun müdiri ilə qeyri-qanuni əlaqəsindən xəbər tutması olmuşdur. Eddison Yevanı təhqir etməyinə baxmayaraq eyni zamanda ona vurulub və karyerasının yüksəlişinə kömək edir.\nBrodveyin ulduzu olan Yevaya roluna görə mükafat verilir. Evə gəldikdən sonra o, evinə gizlicə girmiş cavan pərəstişkarını aşkar edir və hər şey yenidən təkrarlanmağa hazırdır.\nBett Deyvis — Marqo Cenninq\nEnn Bakster — Yeva Xarrinqton\nCors sanders — Eddison Devitt\nSelesta Holm — Karen Ricards\nQeri Merill — Bill Simpson\nXyü Marlou — Lloyld Ricards\nQreqori Ratoff — Maks Fabian\nBarbara Beyts — Fibi\nMerilin Monro — miss Kassuel\nTelma Ritter — Bördi\nVolter Xempden — yaşlı aktyor\nFilmin yaradılması və əsas mövzuları[redaktə | mənbəni redaktə et]\nBett Deyvis Marqo Cenninq rolunda\nMeri Orrun "Yevanın müdrikliyi" hekayəsi "Teatr səhnəsində Qarbo" adlandırılan avstriyalı aktrisa Elizabet Berqnerin başına gəlmiş real hadisəyə əsaslanır. Hekayə 1946-ci ildə Cosmopolitan jurnalında dərc olunmuşdur. Daha sonra Orr onun əsasında Cozef Leo Mankeviçin diqqətini çəkən radiopyes yazmışdır. Filmin ilkin adı olan "Yevanın müdrüklüyü" bir necə dəfə dəyişmişdir. Əvvəlcə "Yeva Xarrinqton", sonra "Ən yaxşı rol" (Best Performance) sonda isə "Yeva haqqında hər şey" variantı tapılmışdır.\nFilmin prodüseri baş rolda Marlen Ditrixi görmək istəsə də, Mankeviç Klodett Kolberin namizədliyində israr edirdi. Filmin çəkilişlərinə iki həftə qalmış Kolber baş vermiş bədbəxt hadisəyə görə roldan imtina etməli olmuşdur. Nəticədə Marqo Cenninq rolu Bett Deyvisə qismət olmuşdur.\nSelesta Holm Karen Ricards rolunda\n1950 — ABŞ Kinotənqidçilərinin milli şurasının ən yaxşı film nominasiyası.\n1951 — Kann kinofestivalında ən yaxşı aktrisa (Bett Deyvis) və jürinin xüsusi mükafatı (Cozef Mankeviç).\n1951 — 6 oskar mükafatı : ən yaxşı film, ən yaxşı rejissor (Cozef Mankeviç), ən yaxşı ssenari (Cozef Mankeviç), ən yaxşı ikinci plan aktyoru (Corc Sanders), ağ-qara filmdə ən yaxşı kostyumlar (Edit Xed, Şarl le Mer), ən yaxşı səs yazısı. Film həmçinin 8 nominasiyada namizəd göstərilmişdir: ən yaxşı aktrisa (Bett Deyvis və Enn Bakster), ən yaxşı ikinci plan aktrisası (Selma Holm və Telma Ritter), ən yaxşı ağ-qara operator işi (Milton Krasner),ən yaxşı montaj (Barbara Maklin), ən yaxşı musiqi (Alfred Nyüman), ağ-qara filmdə rəssamların və dekoratorların ən yaxşı işi (Layl Uiler, Corc Devis, Tomas, Littl, Volter Skott).\n1951 — Ən yaxşı film kimi BAFTA mükafatı.\n1951 — ən yaxşı ssenariyə (Cozef Mankeviç) görə "Qızıl qlobus" mükafatı həmçinin 5 nominasiya:dram janrında ən yaxşı film, ən yaxşı rejissor (Cozef Mankeviç), ən yaxşı dramatik aktrisa (Bett Devis), ən yaxşı ikinci plan aktyoru (Corc Sanders) və ən yaxşı ikinci plan aktrisası (Telma Ritter).\n1951 — ABŞ rejissorlar gildiyasının mükafatı(Cozef Mankeviç).\n1951 — ən yaxşı amerika komediyası kimi ABŞ ssenaristlər gildiyasının mükafatı (Cozef Mankeviç).\n1952 — ən yaxşı amerikan filmi kimi "Bodil" mükafatı (Cozef Mankeviç).\n1952 — ən yaxşı xarici aktrisa kateqoriyasında İtalyan milli kinojurnalistlər sindikatının "Gümüş lent" mükafatı (Bett Deyvis)\nVikianbarda Yeva haqqında hər şey (film, 1950) ilə əlaqəli mediafayllar var.\n"Yeva haqqında hər şey" — Internet Movie Database saytında.\nYeva haqqında hər şey AllMovie saytında\n↑ "Yeva haqqında hər şey (A)". British Board of Film Classification. 2 Oktyabr, 1950. İstifadə tarixi: 6 Dekabr, 2014.\nMənbə — "https://az.wikipedia.org/w/index.php?title=Yeva_haqqında_hər_şey_(film,_1950)&oldid=5989248"\n1950-ci ilin filmləri\nBu səhifə sonuncu dəfə 12 iyun 2021 20:39 tarixində redaktə edilib.


Bakıda startap sahəsinin gələcəyi müzakirə olunacaq - Report.az\nBakıda startap sahəsinin gələcəyi müzakirə olunacaq\n19 Aprel, 2016 18:20\nBakı. 19 aprel.REPORT.AZ/ Aprelin 20-də Bakıda dünya şöhrətli şotland viski brendi sayılan “Grant’s”ın dəstəyi ilə azərbaycanlı yazıçı Natella Osmanlının təsis etdiyi “NO Club” klubunun üzvlərinin növbəti görüşü təşkil olunacaq. "Report" xəbər verir ki, tədbir iştirakçıları Azərbaycanda startap sahəsində cari vəziyyəti, mövcud problemləri və tendensiyaları müzakirə olunacaq.\nTədbir tanınmış startap müəssisləri, investor və sahibkarları bir araya yığacaq. Tədbirin əsas məqsədi təcrübə mübadiləsi, həmçinin startap sahəsinin tendensiyaları, onların maliyyələşdirilməsi və iqtisadiyyatın müxtəlif sektorlarında xüsusiyyətlərə həsr olunmuş müzakirələr aparmaqdır. “NO Club”un üzvlərinin və qonaqlarının görüşü #IOU (IOweYou) adlı qlobal konsepsiyası çərçivəsində təşkil olunacaq.\nXatırladaq ki, #IOU Afrika, Asiya, Avropa, Şimali və Latın Amerikasının 40-dan çox ölkəsində 25 sentyabr tarixində nümayiş edilib. #IOU çarxı (https://www.youtube.com/watch?v=Kh1-4yc0OiE&feature=youtu.be) həyatda bir-birinə dəstək olan güclü və müvəffəqiyyətli bir qrup dostu göstərir. Film düşünməyə əsas verən bir sualla bitir: “Əgər siz həyatda heç kimə və heç nəyə minnətdar olmadan çox şeyə nail olmusunuzsa, doğrudanmı siz çox şeyə nail olmusunuz?”.


Həsən Ağa qüdrəti - ButaJurnal.com\nHəsən Ağa qüdrətiPosted by Adminon May 9, 2019\n2003-cü ilin fevral ayının 23-ü-bazar günü idi. Marta nə qalmışdı ki… Qarşıdan yaz gəlirdi, Novruz kandarda, havada ümidli günlərin qoxusu. Yaz özü ilə bərabər yeni, uğurlu, sevincli günlər gətirəcəkdi. Fevralın sonlarında istər-istəməz həyatda bir canlanma başlayır, sabaha ümid yaranır. Elə bilirik ki, həyatımızda yaxşı olmayan nə varsa qışda qalacaq, qoxusu gələn yazdan o qədər umacağımız var ki…\nNə yazıq ki, kimsə yalnız gözəlliklər, yaxşılıqlar umulan o yaza çıxa bilmir və onun kim olacağını da bilə bilmirik ki…\nO gün də elə oldu. Biri sadəcə üz çevirib getdi. Amma bu gündən hər birimiz üçün var. Hamımız hansısa bir yazı görməyib gözlərimizi bu dünyaya əbədi qapadacağıq. Nə xoşbəxt o şəxsə ki dünyanı tərk edəndən neçə il sonra da yada düşəcək və arxasınca “Allah rəhmət eləsin”, “Hayıf o insandan” kimi ifadələr səslənəcək. Bunun üçün nə lazımdır ki? Əslində çətin heç nə, bəlkə də kənardan baxanda asan gələn, amma çox çətin bir nəsnə – şəxsiyyət olmaq. Hansı sahədə olursan ol, az tanın, çox tanın, heç tanınma, ətrafında öz dairənin tanıdığı, qohum-əqrabanın bildiyi bir kəs ol, yetər ki, insan ol. İnsan olmaq tanınmış, məşhur səxs üçün göründüyündən daha çətindir.\n“Bəyin oğurlanması”nda rejissor Əsəd – bir az baməzə, bir az dilxor, həyatdan bezmiş kimi. “Qəm pəncərəsi”ndə Mirzə Cəlil – klassikin, tarixi şəxsiyyətin obrazı. “Yaramaz”da Qəzənfər – yaramazın özündən yaramaz. “Təhminə”də Dadaş – loyal, yaşlı bir elm adamı. “Qorxma, mən səninləyəm”də əzazil bəy Cəfər. “Dantenin yubileyi”ndə aktyor olmaq üçün özünü oda atan, nə yazıq ki, istedadsız Kəbirlinski. “Dərviş Parisi partladır”da atları özündən də çox sevən, vecsiz Rəşid bəy. “Axırıncı aşırım”da sıradan bir bolşevik – Xəlil. “Yeddi oğul istərəm”də Gəray bəy, “Qanlı zəmi” də qaçaq Nəbi (həm də filmin quruluşçu rejissorudur), “Tənha narın nağılı” – Əli ( həm də quruluşçu rejissor). Bütün bunlar adi sıralama deyil, hər biri digərinin əksi olan xarakterlərdir. Biri digərinə heç bir xüsusiyyəti ilə bənzəmir. Adamın inanmağı gəlmir ki, bu obrazların hamısını eyni aktyor yaradıb – Həsənağa Turabov.\nHəsən Turabov həm də çox gözəl qəzəl sözyləyirmiş.\nYox… onun haqqında “miş”, “miş”lə yaxud, kiminsə dilindən xatirlərini qeyd etməklə yaza bilməyəcəm. Çünki bu adamla dəfələrlə canlı ünsiyyətdə olmuşam. Dəflərlə haqqında yazmışam, dəfələrlə söhbətləşib, hal-əhval tutmuşam. O qədər diqqətcil, kövrək, həssas, mehriban insan idi ki, bir az görünməyəndə özü adamı axtarırdı: “Qızım, hardasan? Səsin gəlmir. Dedim, birdən kimsə hansı yazından sonrasa sənə pislik edər, xəbərimiz olmaz”. Bunu o vaxt demişdi ki, onun Milli Dram Teatrının direktorluğundan çıxarılmasından sonra teatra heç aidiyyatı olmayan insanlar rəhbərlik edirdi, onlar işçiləri incidir, haqsız olaraq işdən çölə atır, kassadan bilet pullarına qədər oğurlamağa cəsarət edirdilər. Mən də bunları yazmışdım və sonra bir neçə günlük istirahətə getmişdim. Həsən Turabov elə bilmişdi ki, yazdıqlarıma görə kimsə məni işdən çıxartdırıb. Belə insan idi.\nTeatrda, kinoda tanınmış aktyor bir gün alman dili müəlliməsi Solmaza aşiq olur. Turabovun bu barədə dodaqküncü gülümsəməklə danışması indiyə qədər gözlərim önündədir: “Atası dedi ki, mən mütrüfə qız vermərəm.” Mən də maraqla soruşdum: – Bəs, necə oldu, evlənmədiniz o qızla? “Necə evlənmədim, götürüb qaçdım, indi üç övladımın anasıdır, üç idi, indi iki övladım var”.\nHəsən Turabov gözəl aktyor idi, amma futbol, bir də şahmat oynamağı çox sevərdi. Şahmat oynayanda onun fikrini yayındıra bilən yeganə qüvvə isə nəvəsi Daşqın idi. Daşqın əslində Turabovun böyük oğlunun adıdır. Turabovun iki oğlu, bir qızı vardı. Bayaq özündən gətirdiyim sitatda dediyi kimi üç idi, indi ikidir. Oğlanlarının hər ikisi hüquqşünasdır. Böyük oğlu Daşqın Siyəzəndə vəzifə başında, 1997-ci ilin mart ayında qəhrəmanlıqla həlak olub. Onun Ülkər adlı bir qızı qalır. İkinci oğlu indi də həmin orqanlarda çalışır. Turabovun qızı Sevinc isə anası kimi alman dili müəlliməsidir.


21.10.2018 - 22:30\nAstarada qəza zamanı maşın yandı, üç nəfər xəsarət aldı\nAstara rayonunda 3 nəfərin xəsarət alması ilə nəticələnən yol-nəqliyyat hadisəsi baş verib. A24.Az report-a istinadən bildirir ki, hadisə Lənkəran-Şahağacı-Astara yolunun Şahağacı kəndi ərazisindən keçən hissəsində qeydə alınıb. 1995-ci il təvəllüdlü Astara şəhər sakini Şərbətzadə Fərid Fəqan oğlunun idarə etdiyi “Mercedes” markalı “10-RS-688” dövlət qeydiyyat nişanlı avtomobilin sürücüsü idarəetməni itirərək nəqliyyat vasitəsini divara vurub. Bundan sonra maşında […]\n21.10.2018 - 22:11\nBoşanmaq istəyən qadına qarşı AĞLASIĞMAZ ƏMƏL: çılpaq görüntüsünü… – BAKIDA\nBakıda evli qadını şantajla pul tələb etməkdə təqsirləndirilən Astan Əzizovun cinayət işi üzrə məhkəmə prosesi başa çatıb. A24.Az bildirir ki, Bakı Ağır Cinayətlər Məhkəməsində hakim Azad Məcidovun sədrliyi ilə baş tutan prosesdə hökm oxunub. Astan Əzizov 8 il azadlıqdan məhrum edilib. İttihama görə, Astan Əzizov Sevinc Əliyevanı (ad və soyad şərti verilib – red.) şantaj […]\nBöhran Vəziyyətlərində İdarəetmə Mərkəzinə daxil olmuş məlumata əsasən, Bakı şəhərinin Səbail rayonunda 3 nəfər liftdə köməksiz vəziyyətdə qalıb. FHN-dən A24.Az-a verilən xəbərə görə, hadisə yerinə cəlb olunmuş Xüsusi Riskli Xilasetmə Xidmətinin müvafiq xilasetmə qüvvələri vətəndaşların liftdən çıxmasına kömək ediblər. Əməliyyat başa çatıb.\nHəkim səhlənkarlığı daha bir xəstənin ölümünə səbəb oldu – Respublika Klinik Xəstəxanasında\nBakı şəhər sakini Nazilə Əhmədova həkim laqeydliyi səbəbindən Mərkəzi Klinik Xəstəxanasında dünyasını dəyişib. Faktor.az xəbər verir ki, bu barədə mərhumun qızı Nərmin Əhmədova məlumat verib. “Dünən gecə saat 2-nin yarısında anamın vəziyyəti anidən pisləşdi və təcili yardım çağırdıq. Təcili Tibbi Yardım pul aldıqdan sonra anamı Respublika Klinik Xəstəxanasına gətirdi. Qeydiyyat üçün 10 manat verdik. Sonra onu […]\nBakıda dəhşətli ölüm hadisəsi baş verib. A24.az-ın əldə etdiyi məlumata görə, Nizami rayonu Çobanzadə küçəsində “Buxar Mühəndislik” MMC-də yük kranı ilə qaldırılan yük təhlükəsizlik qaydalarının pozulması nəticəsində fəhlənin üstünə düşüb. Ağır xəsarət alan Məmmədrzayev Əzizağa Saatmirzə oğlu aldığı xəsarətlərdən vəfat edib. Bildirilir ki, “MAZ 5335” markalı yük kranını Mətləb Orucov adlı şəxs idarə edib. Hadisə kranın […]\nqatala rayonunda kütləvi zəhərlənmə hadisəsi baş verib. “Report”un Şəki-Zaqatala bürosunun məlumatına görə, hadisə oktyabrın 20-dən 21-ə keçən gecə Zaqatala şəhəri, 28 May küçəsi, ev 75 ünvanında qeydə alınıb. Həmin ünvanda yaşayan 1994-cü il təvəllüdlü Qurban İbrahim oğlu Səmədov, 2001-ci il təvəllüdlü Böyükxan Ceyhun oğlu Ağaxanzadə, 1990-cı il təvəllüdlü Sara İbrahim qızı İbrahimova, 2016-cı il təvəllüdlü […]\n21.10.2018 - 10:04\nİmişli rayonunda kişi meyiti tapılıb. A24.Az xəbər verir ki, səhər saatlarında rayonun Şahverdilər kəndi ərazisində şəxsiyyəti məlum olmayan kişi cəsədi aşkarlanıb. Hadisə yerinə hüquq-mühafizə orqanları cəlb olunub. Hazırda ərazidə müayinə işləri aparılır. Faktla bağlı araşdırma aparılır.\nİmişli rayonunda meyit tapılıb. “Report”un Aran bürosu xəbər verir ki, səhər saatlarında rayonun Şahverdilər kəndi ərazisində şəxsiyyəti məlum olmayan kişi cəsədi aşkarlanıb. Hadisə yerinə hüquq-mühafizə orqanları cəlb olunub. Hazırda ərazidə müayinə işləri aparılır. Faktla bağlı araşdırma aparılır. A24.Az\n522 saylı avtobus qəza törətdi – Bir nəfər öldü\nSumqayıt şəhərində marşrut avtobusu piyadanı vuraraq öldürüb. Daxili İşlər Nazirliyindən A24.az-averilən xəbərə görə, hadisə Sumqayıt şəhərinin Babək küçəsində qeydə alınıb. Oktyabrın 19-da saat 7 radələrində Sumqayıt şəhərinin Babək küçəsində Abşeron rayon sakini Ramiz Abbasov idarə etdiyi “Hyundai” markalı 522 saylı xətt avtobusu ilə yolu keçən 50-55 yaşlı kişini vurub. Xəstəxanaya yerləşdirilmiş piyada orada ölüb. Faktla bağlı araşdırma aparılır. […]\n20.10.2018 - 13:47\nBakıda marşrut avtobusu qəza törətdi – Ölən var\nBakı şəhərində marşrut avtobusu piyadanı vuraraq öldürüb. A24.az xəbər verir ki, bu barədə Daxili İşlər Nazirliyi məlumat yayıb. Belə ki, oktyabrın 19-da saat 11 radələrində Sabunçu qəsəbəsi ərazisində Maştağa qəsəbə sakini Zaur Quliyev idarə etdiyi “Daewoo” markalı 131 saylı xətt avtobusu ilə yolu keçən Zabrat qəsəbə sakini Aysel Məmmədovanı vurub və nəticədə piyada hadisə yerində ölüb. Faktla bağlı […]


Azərbaycan-Tacikistan əməkdaşlığının daha da genişləndirilməsi üçün hər cür imkanlar var - AZƏRTAC – Azərbaycan Dövlət İnformasiya Agentliyi\nAzərbaycan-Tacikistan əməkdaşlığının daha da genişləndirilməsi üçün hər cür imkanlar var\nSentyabrın 28-də Azərbaycan Respublikasının Baş naziri Artur Rasizadə ölkəmizdə rəsmi səfərdə olan Tacikistan Ali Məclisinin Nümayəndələr Palatasının sədri Şukurcon Zuxurovun başçılıq etdiyi nümayəndə heyəti ilə görüşüb.\nNazirlər Kabinetinin mətbuat xidmətindən AZƏRTAC-a bildiriblər ki, Azərbaycanla Tacikistan arasında tarixi əlaqələrin müasir dövrdə də davam etdiyini məmnunluqla vurğulayan Baş nazir Artur Rasizadə qarşılıqlı faydalı əməkdaşlığın daha da genişləndirilməsi üçün hər cür imkanların mövcudluğunu nəzərə çatdırıb. Baş nazir iqtisadiyyatın bir çox sahələrində, xüsusən energetika, metallurgiya, nəqliyyat, sərnişin və yükdaşımaları, kənd təsərrüfatı, turizm, ticarət, habelə humanitar sferalarda birgə layihələr üçün yaxşı perspektivlərin olduğunu deyib.\nSöhbət əsnasında Ermənistan-Azərbaycan, Dağlıq Qarabağ münaqişəsi barədə qonaqlara ətraflı məlumat verən Baş nazir Artur Rasizadə təəssüflə bildirib ki, Ermənistanın təcavüzkar siyasəti və bəzi beynəlxalq qurumların məsələyə ikili standartlarla yanaşması nəticəsində münaqişə hələlik həll olunmamış qalır.\nNümayəndə heyəti adından Azərbaycanın Baş nazirinə təşəkkürünü bildirən Tacikistan Ali Məclisinin Nümayəndələr Palatasının sədri Şukurcon Zuxurov regionda lider dövlətə çevrilmiş Azərbaycanla əlaqələrə böyük önəm verdiyini və iki ölkə arasında ənənəvi xoş münasibətlərin daha da inkişaf etdirilməsində maraqlı olduğunu vurğulayıb. Bakıda keçirilən görüşlərdən və aparılan danışıqlardan məmnun qaldığını bildirən tacikistanlı qonaq daha sonra Ermənistan-Azərbaycan, Dağlıq Qarabağ münaqişəsinə toxunaraq problemin yalnız beynəlxalq hüquq normaları çərçivəsində, Azərbaycanın ərazi bütövlüyü və sərhədlərinin toxunulmazlığı prinsipləri əsasında həllinə tərəfdar olduqlarını nəzərə çatdırıb.\nGörüşdə qarşılıqlı maraq doğuran bir sıra məsələlər ətrafında da geniş fikir mübadiləsi aparılıb.\nAZERTAG.AZ :Azərbaycan-Tacikistan əməkdaşlığının daha da genişləndirilməsi üçün hər cür imkanlar var


Hindistanda dünyanın ən hündür heykəli açılıb\nDünyanın ən hündür heykəli\nHindistan dünyada ən uca heykəlin açılışını edib. Heykəl ölkənin müstəqillik uğrunda savaşmış qəhrəmanı, baş nazirin müavini olmuş Sardar Vallabhbhai Patelin şərəfinə ucaldılıb.\n182 metr hündürlükdə Vəhdət Heykəli oktyabrın 31-də, dövlət xadiminin 142-ci ildönümündə Qucarat ştatında açılıb.\nÖzü də Qucarat ştatından olan Baş nazir Narendra Modi Narmada çayı sahilində ucaldılmış heykəlin açılışını edib.\nAbidənin 430 milyon dollara başa gəldiyi bildirilir.\n33 aya başa gələn heykəlin qurulmasına 250 mühəndis, 3,400 fəhlə cəlb olunub.\nƏrazini minlərlə polis qoruyub. Belə ki, yerli əhali son aylar burada etirazlar keçirir, layihənin təbii ehtiyatlara ziyan vurduğunu deyir.\nBundan əvvəlki rekord Çindəki Budda Yaz Məbədinə məxsus idi, həmin abidənin hündürlüyü 128 metrdir.


“Bakcell” nömrəsi almaq üçün ən yaxın ünvan • Cumhuriyyət\n01.12.2021 - 19:49\nBakcell şirkəti özünün nomre.bakcell.com səhifəsini yeni dizaynla istifadəyə verib. Yenilənmiş sayt vasitəsilə abunəçilər istədikləri nömrəni rahatlıqla axtara, kateqoriyalar üzrə seçə və sifarişedə bilərlər.\nnomre.bakcell.com saytından istifadə etməkləabunəçilər həm 055 həm də 099 prefiksi ilə müxtəlif kateqoriyalı (sadə, bürünc, gümüş, qızıl, platin)nömrələri əldə etmək imkanına malikdirlər. Seçim zamanı nömrənin kateqoriyasına uyğun olan qiyməti ekranda əks olunacaq. İstədiyi nömrə mövcud olduğu təqdirdə, abunəçi sayt vasitəsilə onu sifariş verməli, sonra isə şəxsiyyət vəsiqəsi ilə “Bakcell”inrəsmi dilermağazalarından birinəyaxınlaşmalıdır.\nDaha ətraflı məlumat üçün nomre.bakcell.comsəhifəsinə daxil olun.\n2021-ci ildə Bakcell şəbəkəsi növbəti dəfə Ookla® tərəfindən “Azərbaycanın ən sürətli mobil şəbəkəsi” adına layiq görülüb. Bu gün Bakcell şəbəkəsi 8700-dən çox baza stansiya sayəsində Azərbaycan əhalisinin 99.9%-ni, ölkə ərazisinin isə 92.4%-ni əhatə edir.\nShort URL: https://www.cumhuriyyet.net/?p=168537


Əbülfəs Qarayevin bu işçiləri də təşvişə düşüb... - İTTİHAM » Regionxeberleri.com\nRegionxeberleri.com » Gündəm » Əbülfəs Qarayevin bu işçiləri də təşvişə düşüb... - İTTİHAM\nAgdam.info-ya Gəncə Regional Mədəniyyət İdarəsində baş verən korrupsiya hüquqpozmaları ilə bağlı redaksiyamıza müvəssəl məlumatlar daxil olub. Əldə etdiyimiz məlumatlarda bildirilir ki, Gəncə Regional Mədəniyyət İdarəsində də korrupsiya faktları necə deyərlər, xirtləyə bulaşıb. Sən demə, sözügedən mədəniyyət mərkəzinin direktoru da əməlcə nazirliyin həbs olunan vəzifəli şəxslərindən geri qalmayıbmış. Verilən məlumatlara görə Sənan Hacıyevin nazirliyin həbs olunan vəzifəli şəxsləri ilə korruptiv əlaqəsi olub.\nAraşdırmalarımız davam edir. Qarşı tərəfin mövqeyini dinləməyə və dərc etməyə hazırıq.


Baş Gömrük İdarəsində büdcəyə necə ziyan vurulur? - Kənan Məmmədovun "mebel oyunu"... » 7news.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n08 Oktyabr 2021, 18:08\nÜmumiyyətlə, iqtisadi inkişafın əsas göstəricisi ƏDV-dir. Bildiyimiz kimi, əlavə dəyər vergisi həm daxili istehsaldan, həm də idxaldan toplanır. İdxaldan olan ƏDV bu illər ərzində 2,5 dəfə artıb, ancaq ölkənin daxilində toplanan ƏDV təqribən 10 faiz azalıb.\nHökumətin apardığı gömrük siyasəti daxili istehsalı qorumaq baxımından hədəfinə çatmayıb. Həm də, vətəndaşlar müxtəlif mallar aldıqda görürlər ki, həmin malların əksəriyyətinin 70-80 faizi daxildə deyil, xaricdə istehsal olunub. Bütün bunlar onu göstərir ki, gömrük orqanlarının əsas funksiyası olan daxili istehsalı stimullaşdırmaq, qorumaq hədəfi yerinə yetirilməyib.\n3. Bu işlə məşğul olan diğər sahibkarların bazardan çıxarılması prosessi sürətləndirilir.\nTəbii ki, bunlar hamısı qeyri-şəffaf idarəetməyə gətirib çıxarır. Dövlətin vəzifəsi vətəndaşın daha yüksək rifahını təmin etməkdir. Ancaq gömrük siyasəti dövlətin bu siyasətini ciddi şəkildə zədələyir və zədələməkdə davam edir./bizimxeber.az\ngömrük gömrük təqribən bunlar siyasəti hələ istehsal fiskal bakı daxili iqtisadi davam məmmədov əsas kənan bildiyimiz faizi istehsalı idxaldan vergisi\nüçün dövlət illər sosial inkişafına inkişaf inkişafı nəzərdə ayrı dəfə iqtisadi turizm kənd turizmin təsir inkişafını azərbaycan regionların aqrar proqramı”\ndollar üzrə kiloqram rüsum üçün tətbiq həmin dollara dəyərinin əsasən ərzaq görə xaricdən gətirilən malın əsas əlavə digər oktyabrından verir\nsocar azərbaycan energy cənab georgia olduğu faizi türkiyə prokuroru direktoru həsən mahir birləşmiş deyil Əmirlikləri məmmədov Şirkətinə xüsusi dövlət giorgi\ntahir saatlı rzayev sistemləri suvarma olaraq rzayevin rayon İdarəsinin rəisi edirəm lakin görə meliorasiya azərbaycan cənab mənim yoxdur bütün təsərrüfatı


Palitra qəzetiYemiş yeyəndə tumlarını atmayın!\nYemiş yeyəndə tumlarını atmayın!\nMilli.Az yemişin tumları ilə reseptləri təqdim edir.\n- Yemiş və həmçinin yemişin tumları güclü afrodiziak sayılır. Onlar kişilərdə potensiyanı və prostat vəzinin fəaliyyətini yaxşılaşdırır, kişi cinsiyyət sistemi xəstəliklərinin qarşısını almağa kömək edir. Bu məqsədlərlə tumları qurutmaq, qəhvəüyüdəndə üyütmək və gündə 3 dəfə 1 ç.q. olmaqla qəbul etmək lazımdır.\n- Yemişin tumları bronxları yaxşı təmizləyir, öskürəyi azaldır, xroniki öskürək zamanı kömək edir. Bu məqsədlə yemiş tumlarından hazırlanmış "süd" istifadə olunur. Üyüdülmüş tumları 1:8 nisbətində su ilə yaxşı qarışdırın, süzün və gündə 3 dəfə yeməkdən yarım saat əvvəl qəbul edin.\n- Yemiş tumlarından hazırlanmış süd həmçinin böyrəklər və qaraciyər üçün də faydalıdır, qanda şəkərin səviyyəsini tənzimləyir, qurdqovucu təsirə malikdir.\n- Yemiş tumlarının dəmləməsi əla kösmetik vasitədir. 2 x.q. üyüdülmüş tumun üzərinə 1 stəkan qaynar su tökün, 5-10 dəqiqə vam odda qaynadın, süzün, soyudun, losyon kimi istifadə edin. Vitaminlər, antioksidantlar və sinklə zəngin olan bu losyon dərini cavanlaşdırır, daha hamar edir.


“Qızıl top”a son 3 namized - Azadliq Xeber\n“Qızıl top”a son 3 namized\n"Qızıl top"a son 3 namizəd\n17:55 xeber – FİFA “Qızıl top” mükafatı uğrunda son 3 namizədin adı açıqlanıb.\nAzadlıq.az xəbər verir ki, anspress-in məlumatına görə, namizədlər portuqaliyalı ulduz futbolçu Kriştianu Ronaldo, “Barselona” və Argentina millisinin lideri Lionel Messi və braziliyalı Neymardır.\nDünyanın ən yaxşı kişi baş məşqçi adı uğrunda “Bavariya” klubunun çalışdırıcısı Xosep Qvardiola, “Barselona” klubunun baş məşqçisi Luis Enrike və Çili milli komandasının baş məşqçisi Xorxe Sampaoli mübarizə aparacaq.\nİlin ən yaxşı qadın futbolçusu adı uğrunda isə, Karli Lloyd ( ABŞ), Aya Miama ( Yaponiya), Selia Sasiç ( Almaniya) mübarizə aparacaqlar.\nPuşkaş mükafatı uğrunda isə “Roma” klubunun futbolçusu Alesandro Florensi, “Barselona” klubunun futbolçusu Lionel Messi və Vendel Liranın vurduğu qolla mübarizə aparacaq.\nDünyanın ən yaxşı futbolçusunun adına isə 2016-cı ilin yanvarın 11-də Sürix şəhərində gələcək. Ötən il isə bu mükafata portuqaliyalı ulduz futbolçu Kriştianu Ronaldo laiq görülmüşdü.\nVendel Liranın vurduğu qol\nLionel Messinin vurduğu qol\nAlesandro Florensinin vurduğu qol


28 May 2020 - 10:55\nO qəlb ki, bağlanar – çirkli su sayəsində pas və zibil bağlamış daşa bənzəyər. O bulaq ki, şəffaf və təmizdir – onun üzərində olan daşlar da şəffaf və təmiz olar. Ancaq o zaman ki, su çirkli olar, üzərindəki daşlar get-gedə zibil bağlayar və suyun axmasının qarşısını alarlar. Belə bir bulaq özü-öz yolunu bağlayar və quruyar.\nQəlbin qıfıllanması da bu cürdür. Yavaş-yavaş çirk bağlayar və bu çirk, qəlbin yollarını bağlayar. Qurani-Kərim bu haqda buyurur: “Belə deyildir (Bizim ayələrimiz əfsanə deyil), əslində onların qəlblərini qazandıqları (günahlar) paslandırmışdır”. (“Mutəffifin” 12).\nBu əməlləri ki, görüblər və o sözləri ki, deyiblər, o yeməkləri ki, yeyiblər, o baxışlarla ki, baxıblar, o yerlərə ki, getməməli deyildirlər, ancaq gediblər – bunların hamısı çirkdir.\nQəlbin qıfılı günah və xatalardır. Belə qəlb Quranla munis olmaz. Onun haqqında düşünməz. Bu səbəbdəndir ki, deyər: “Belə isə məgər onlar bu Qur’an barəsində düşünmürlər, yoxsa ürəklər(in)ə onun (inadkarlıq, daşürəklilik və bədbəxtlik) qıfılları vurulmuşdur?”. (“Muhəmməd (s)” 24).\nƏgər insan Qurana yaxın olmazsa və onun barəsində təfəkkür etməzsə, qəlbi qıfıllanar ki, onun açarı ancaq tövbədir.


YAD.AZ > Çap görünüşü > Ad günü təbrikləri 2017\nXəbər > statuslar, Ad günü tebrikleri > Ad günü təbrikləri 2017\n4-01-2017, 11:31. Yerləşdirildi: DJ_NATIQ\nYaşa .. Sev .. Gül ..! Bunlar əskik olmasın həyatından. Yaşın neçə olursa olsun hər şeyin ən gözəli səninlə olsun. Çoxlu xoşbəxt, şən və həyat dolu yaşlara ..\nGələcəyini gətirəcək hər yeni günün bir əvvəlki gündən daha gözəl, istəklərinə uyğun və səni xoşbəxt edəcək şəkildə olmasını diləyirəm. Nice illərə ..\nBu gün bir yaşını daha doldurmanın xoşbəxtliyini yaşayarkən gələcəyin sənə ürəyindəki bütün diləkləri verməsini diləyirəm. Həmişə sevgiylə yaşa! Ad Günün mübarək.\nGələcəyini gətirəcək hər yeni günün bir əvvəlki gündən daha gözəl, istəklərinə uyğun və səni xoşbəxt edəcək şəkildə olmasını diləyirəm. Üzündə hər zaman təbəssüm olsun çünki sənə çox yaraşır. Uzun və xoşbəxt illərə ...\nBu mesaja sevgi, sevinc və ən yaxşı arzu daxildir. Bir dəqiqə üçün həyatın və səni düşünən birinin olduğunun sevincini hiss et və xoşbəxt ol! Bu xoşbəxtliyin hər zaman sürsün. Yaxşı ki doğuldun. Uzun, xoşbəxt yaşlara ...\nYoxluğun yağışa yazı yazmaq qədər çətin, sənsizlik ölüm qədər acı, sən nəfəs qədər əhəmiyyətli, canım qədər qiymətlisən. Nə yaxşı ki, doğuldun! AD GÜNÜN MÜBARƏK!\nSənə buradan minlərlə öpüş və sevgi göndərirəm .. Bil ki unudulmadın .. Ad günün mübarək olsun!\nDostlar ulduzlar kimidir, onları hər vaxt görə bilməzsən amma sənin üçün hər zaman var olduqlarını və səni düşündüklərini bilərsən. Ad günün mübarək olsun ...\nGünəş qədər isti ... Qar dənəsi qədər aydın ... Yağış qədər saf və Təmiz bir ömür diləyiylə .. Ad Günün mübarək ..\nDiləyirəm yeni yaşında xoşbəxtliklərin ən gözəlini yaşayar, müvəffəqiyyət nərdivanlarını rahatlıqla dırmaşarsan və diləyirəm üzün həmişə gülər, sevinci heç itirməzsən. Sevgi dolu qalmağın və xoşbəxt olmağın diləyiylə. Ad günün mübarək olsun!\nDünyada bənzərsiz bir gözəllik varsa o da ürəyindədir. Həyatının bundan sonrası ürəyinin gözəlliyi kimi keçsin. Yaxşı ki varsan və nə yaxşı ki doğuldun!\nAd gününün sənə tibbi çaşdıracaq qədər sağlamlıq, mələkləri qısqandıracaq qədər xoşbəxtlik gətirməsi diləyiylə UZUN-UZUN İLLƏRƏ ..